CELEX ID: 32011D0364
Publication Date: 2010-09-15

Document:
KOMISIJOS SPRENDIMAS
2010 m. rugsėjo 15 d.
dėl valstybės pagalbos C 26/09 (ex N 289/09), kurią Latvija ketina suteikti „AS Parex banka“ restruktūrizuoti
(pranešta dokumentu Nr. C(2010) 6202)
(Tekstas autentiškas tik anglų kalba)
(Tekstas svarbus EEE)
(2011/364/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo, ypač į jos 108 straipsnio 2 dalies pirmą pastraipą,
atsižvelgdama į Europos ekonominės erdvės susitarimą, ypač į jo 62 straipsnio 1 dalies a punktą,
pakvietusi suinteresuotąsias šalis pateikti savo pastabas pagal minėtas nuostatas (1),
kadangi:
1. PROCEDŪRA
(1)
2008 m. lapkričio 10 d. Latvija pranešė Komisijai apie „AS Parex banka“ (toliau - „Parex banka“) skirtą priemonių paketą, kuriuo siekiama sutvirtinti finansų sistemos stabilumą ir kuris patvirtintas 2008 m. lapkričio 24 d. (2) (toliau - pirmas sanavimo sprendimas) remiantis Latvijos įsipareigojimu per šešis mėnesius pateikti „Parex banka“ restruktūrizavimo planą. 2009 m. sausio 26 d. Latvija informavo Komisiją apie kai kuriuos valstybės paramos „Parex banka“ priemonių pakeitimus. Šie pakeitimai patvirtinti 2009 m. vasario 11 d. (3) (toliau - antras sanavimo sprendimas). 2009 m. kovo 29 d. Latvija pranešė Komisijai, kad kapitalo restruktūrizavimo priemonę būtina dar keisti. Šie pakeitimai patvirtinti 2009 m. gegužės 11 d. Komisijos sprendimu (4) (toliau - trečias sanavimo sprendimas).
(2)
2009 m. gegužės 11 d. Latvija pranešė apie „Parex banka“ restruktūrizavimo planą. 2009 m. birželio 5 d. Latvijos valdžios institucijoms išsiųstas prašymas pateikti informaciją. 2009 m. birželio 15 d. surengtas Latvijos valdžios institucijų ir Komisijos susitikimas. 2009 m. liepos 7 d. raštu Latvija iš dalies atsakė į prašymą pateikti informaciją.
(3)
2009 m. liepos 29 d. raštu Komisija pranešė Latvijai, kad dėl restruktūrizavimo pagalbos priemonių nusprendė pradėti Sutarties dėl Europos Sąjungos veikimo 108 straipsnio 2 dalyje nustatytą procedūrą (5) (toliau - sprendimas pradėti procedūrą).
(4)
2009 m. spalio 6 d. sprendimas pradėti procedūrą paskelbtas Europos Sąjungos oficialiajame leidinyje, o suinteresuotosios šalys pakviestos per vieną mėnesį nuo paskelbimo dienos pateikti savo pastabas dėl siūlomų restruktūrizavimo pagalbos priemonių. Pastabų iš suinteresuotųjų šalių Komisija negavo. Tačiau pasibaigus nustatytam terminui Komisija gavo 2010 m. birželio 15 d. ir liepos 13 d. Valerijaus Karginso ir Viktoro Krasovickio, buvusių pagrindinių „Parex banka“ akcininkų (toliau - buvę pagrindiniai akcininkai), laiškus. 2010 m. birželio 22 d. ir liepos 1 d. Komisija taip pat gavo Latvijos parlamento narių laiškus.
(5)
2009 m. rugpjūčio 12 d. raštu Latvijos valdžios institucijos paprašė pratęsti sprendime pradėti procedūrą nustatytą terminą papildomai informacijai pateikti iki 2009 m. spalio 15 d.2009 m. rugsėjo 4 d. jos, vykdydamos sprendimą pradėti procedūrą, pateikė pakeistą „Parex banka“ restruktūrizavimo planą kartu su papildoma informacija. Pakeistas restruktūrizavimo planas dar patikslintas 2009 m. rugsėjo 22 d., pateikta papildoma informacija. 2009 m. rugsėjo 11 ir 17 d. įvyko Latvijos valdžios institucijų ir Komisijos susitikimai.
(6)
Latvija taip pat pateikė papildomą informaciją ir paaiškinimus 2009 m. rugsėjo 11 d., spalio 6 ir 26 d., gruodžio 9 ir 23 d., 2010 m. vasario 19 d. ir kovo 2 d.
(7)
2009 m. spalio 12 ir 26 d. Latvija pateikė informaciją apie galimus „Parex banka“ restruktūrizavimo strategijos pakeitimus. 2010 m. kovo 22 d. surengtas Komisijos ir Latvijos valdžios institucijų susitikimas. 2010 m. kovo 31 d. raštu Latvija pateikė naują 2010 m. kovo 31 d.„Parex banka“ restruktūrizavimo plano redakciją, kurią vėliau papildė 2010 m. gegužės 14 d., birželio 9, 12, 17 ir 21 d. pateikta informacija.
(8)
2010 m. gegužės 10 d. Komisija paprašė pateikti išsamesnę informaciją. 2010 m. liepos 7 d. Latvija pateikė atsakymą. Kartu su šiuo raštu Latvija taip pat pateikė patikslintą 2010 m. kovo 31 d. restruktūrizavimo plano redakciją. Restruktūrizavimo planas vėliau iš dalies keistas 2010 m. rugpjūčio 18 ir 27 d. (toliau - galutinis restruktūrizavimo planas).
(9)
2010 m. rugpjūčio 2, 18 ir 27 d. ir rugsėjo 2 d. raštais Latvija pateikė papildomus paaiškinimus dėl ketinamų prisiimti įsipareigojimų. 2010 m. rugsėjo 3 d. Komisija gavo galutinį įsipareigojimų sąrašą.
(10)
2010 m. rugsėjo 2 d. Latvijos valdžios institucijos informavo Komisiją, jog išimties tvarka sutinka, kad šis sprendimas būtų priimtas anglų kalba.
2. APIBŪDINIMAS
2.1. NAUDOS GAVĖJAS IR JO SUNKUMAI
(11)
„Parex banka“ buvo antras pagal dydį Latvijos bankas, kurio bendras turtas 2008 m. gruodžio 31 d. sudarė 3,4 mlrd. LVL (4, 9 mlrd. EUR). 2007 m. pabaigoje, prieš krizę, bankas užėmė didžiausią (18 %) šalies indėlių rinkos dalį ir trečią pagal dydį (12 %) skolinimo rinkos dalį (6). Todėl Latvijos valdžios institucijos laikėsi nuomonės, kad jis turi sisteminės svarbos finansų sistemai.
(12)
„Parex banka“ siūlė įvairių bankininkystės produktų tiesiogiai ir per specializuotas patronuojamąsias bendroves: teikė skolinimo, mokėjimo kortelių aptarnavimo, išperkamosios nuomos, turto valdymo ir vertybinių popierių brokerio tarpininkavimo paslaugas. „Parex banka“ bankinę veiklą vykdė ne tik Latvijoje, bet ir Lietuvoje ir Šveicarijoje („AP Anlage & Privatbank AG“), jo filialai veikė Estijoje, Švedijoje ir Vokietijoje, vykdė turto valdymo veiklą Baltijos šalyse, kelios išperkamosios nuomos bendrovės veikė Nepriklausomų valstybių sandraugos (toliau - NVS) šalyse.
(13)
„Parex banka“ įsteigtas 1992 m., akcijų dauguma priklausė dviem asmenims, kurie iki valstybės intervencijos valdė 84,83 % banko akcinio kapitalo. Dėl patirtų problemų „Parex banka“ buvo iš dalies nacionalizuotas - visa buvusių pagrindinių akcininkų nuosavybė įsigyta už simbolinę 2 LVL (3 EUR) pirkimo kainą (7). 2009 m. balandžio mėn. Europos rekonstrukcijos ir plėtros bankas (toliau - ERPB) sudarė akcijų pirkimo susitarimą, pagal kurį ERPB turėjo įsigyti 25 % „Parex banka“ akcijų kapitalo ir vieną papildomą akciją (8).
(14)
Nors „Parex banka“ visada buvo pelninga institucija ir Latvijoje užėmė tvirtas pozicijas bankų frančizės srityje, banko vadovybė pasirinko netinkamą verslo strategiją, priėmė keletą labai rizikingų sprendimų, taip stengdamasi laimėti intensyvią konkurencinę kovą su labiau patyrusiomis užsienio bankų patronuojamosiomis bendrovėmis. Visų pirma „Parex banka“ vis daugiau įsitraukė į NVS rinkas, daugiausia tvarkė ypač didelius, trumpalaikius ne gyventojų indėlius. Finansų krizė labai paveikė besivystančias rinkas, taip pat ir NVS šalyse, sklido gandai dėl „Parex banka“ pajėgumo refinansuoti sindikuotąsias paskolas, kurių terminas sukako 2009 m. vasario mėn. Dėl visų šių įvykių buvo prarastas indėlininkų, ypač ne gyventojų, pasitikėjimas, tai paskatino klientus masiškai trauktis iš banko. Banko klientų traukimasis pasiekė kulminaciją, kai per dieną buvo atsiimama iki 100 mln. EUR, dalinis banko nacionalizavimas to nesustabdė. Dėl to indėlių, palyginti su 2007 m. pabaiga, sumažėjo 36 %, tai sukėlė rimtą likvidumo krizę. Kad sustabdytų tolesnį indėlių atsiėmimą, Latvijos priežiūros institucija, Finansų ir kapitalo rinkų komisija, nustatė lėšų išėmimo apribojimus.
(15)
2008 m. konsoliduoti nuostoliai sudarė 131 mln. LVL (185 mln. EUR), nors 2007 m. buvo gautas 40 mln. LVL (58 mln. EUR) pelnas. 2008 m. pabaigoje bendras nuosavas akcininkų kapitalas buvo 65 % mažesnis negu praėjusiais metais ir siekė 77 mln. LVL, daugiausia dėl padidėjusių atidėjinių nuostoliams padengti ir vertybinių popierių portfelio nuostolių. Paties „Parex banka“ kapitalo pakankamumo rodiklis sudarė tik 4,1 %, visos grupės (9) - 3,1 % Todėl „Parex banka“ nebegalėjo įvykdyti priežiūros teisės aktuose nustatytų mokumo reikalavimų.
2.2. PATVIRTINTOS SANAVIMO PRIEMONĖS
(16)
2008 m. lapkričio mėn. pradžioje „Parex banka“ paprašė valstybės pagalbos. Po jo nacionalizavimo Latvija nusprendė įgyvendinti sanavimo priemones, kuriomis laikinai stabilizavo „Parex banka“. Europos Komisija laikinai patvirtino šias priemones kaip sanavimo pagalbą: i) iki 1,5 mlrd. LVL likvidumo priemonę; ii) esamų sindikuotųjų 775 mln. LVL paskolų ir naujų paskolų, išduotų sindikuotajai paskolai refinansuoti, 275 mln. EUR sumos valstybės garantiją; ir iii) kapitalo restruktūrizavimo priemones, dėl kurių „Parex banka“ sanavimo laikotarpiu galėjo pasiekti 11 % kapitalo pakankamumo rodiklį (10).
2.3. RESTRUKTŪRIZAVIMO PLANAI
2.3.1. PRADINIS RESTRUKTŪRIZAVIMO PLANAS
(17)
2009 m. gegužės 11 d. Latvija, tęsdama pirmų kapitalo restruktūrizavimo priemonių įgyvendinimą, pateikė „Parex banka“ restruktūrizavimo planą (toliau - pradinis restruktūrizavimo planas), jo turinys išsamiau aptartas sprendimo pradėti procedūrą 2.4 skyriuje.
(18)
Plane pateikta preliminari „Parex banka“ veiklos analizė, numatomos restruktūrizavimo pagalbos priemonės, būsima verslo strategija ir gyvybingumo sugrąžinimo priemonės.
(19)
Planas parengtas 2009-2013 m. laikotarpiui. Numatyta, kad pagrindinės „Parex banka“ veiklos sritys bus įmonių ir mažmeninė bankininkystė, turto valdymas (11). Plane buvo numatyta įgyvendinti naują strategiją, pagal kurią „Parex banka“ siektų tapti pirmaujančiu Baltijos šalių banku. Veikla ne Baltijos šalyse laikyta nepagrindine. Tačiau plane nenumatyta galimybė šią veiklą parduoti trumpuoju ar vidutiniu laikotarpiu.
(20)
Parengtoje verslo strategijoje numatytos patrauklios normos ir agresyvi rinkodaros strategija „Parex banka“ augimui paremti ir prarastiems indėliams susigrąžinti. Plane daryta prielaida, kad „Parex banka“ toliau liks priklausomu nuo valstybės likvidumo priemonių net ir pasibaigus restruktūrizavimo laikotarpiui.
2.3.2. PAKEISTAS RESTRUKTŪRIZAVIMO PLANAS
(21)
2009 m. rugsėjo 4 d. Latvija pateikė pakeistą restruktūrizavimo planą, kuris vėliau, 2009 m. rugsėjo 22 d., buvo iš dalies pakeistas. Šiuo planu siekta pašalinti Komisijos sprendime pradėti procedūrą išreikštas abejones.
(22)
Pakeistoje „Parex banka“ strategijoje taip pat numatyta stiprinti veiklos Baltijos šalyse pozicijas įmonių ir mažmeninės bankininkystės bei turto valdymo srityse. Pakeistame plane numatyta, kad „Parex banka“ galės sugrąžinti valstybei visas likvidumo priemones iki restruktūrizavimo laikotarpio pabaigos.
(23)
Tačiau kitaip nei pradiniame restruktūrizavimo plane pakeistame plane numatyta mažinti „Parex banka“ balansą, visą dėmesį sutelkiant į pagrindinius segmentus. Konkrečiai numatyta apriboti „Parex banka“ skolinimo veiklą.
(24)
Plane taip pat numatyta galimybė atskirti nepagrindinę veiklą. Kai Latvija vėliau patvirtino šį strateginį pokytį, reikėjo parengti atitinkamą naują restruktūrizavimo plano redakciją.
2.3.3. GALUTINIS RESTRUKTŪRIZAVIMO PLANAS
(25)
Galutiniame restruktūrizavimo plane numatyta, kad pagrindinis strateginis tikslas yra sugrąžinti banką į privatųjį sektorių - parduoti strateginiam investuotojui, kad būtų galima nutraukti valstybės finansavimą, bet kartu užtikrinti ilgalaikį banko gyvybingumą. Latvija jau pritraukė ERPB, stiprų geros reputacijos išorės investuotoją, turintį pakankamai finansinių išteklių ir ilgalaikius įsipareigojimus (žr. 13 konstatuojamąją dalį).
(26)
Galutiniame restruktūrizavimo plane daroma prielaida, kad „Parex banka“ turtas bus padalytas naujai įsteigtam bankui „AS Citadele banka“ (toliau - „Citadele banka“), vadinamajam „geram bankui“, kuris vykdys tradicines bankines operacijas, ir vadinamajam „blogam bankui“ („Parex banka“), […] (12).
(27)
Siekiant sugrąžinti ilgalaikį gyvybingumą pagrindinis bankas bus atskirtas nuo nepagrindinio ir neveiksnaus turto. Siūlomas restruktūrizavimas grindžiamas „gero turto atskyrimo“ scenarijumi - numatoma įsteigti banką, turintį stabilią kapitalo bazę, kurio priežiūrą vykdytų Latvija ir kurio veikla būtų sutelkta Baltijos šalyse. Visas pagrindinis ir kai kuris nepagrindinis turtas (visų pirma, veiksnios NVS paskolos) perduodamos iš „Parex banka“ naujai įsteigtam bankui. Likęs nepagrindinis ir neveiksnus turtas (paskolos, vertybiniai popieriai ir perimtas nekilnojamasis turtas) paliekamas „Parex banka“ […].
(28)
1 lentelėje parodyta „Citadele banka“ ir „Parex banka“ struktūra po padalijimo.
1 lentelė
Akcininkų struktūra po padalijimo
(29)
Latvija jau žengė pirmuosius „gero turto atskyrimo“ scenarijaus įgyvendinimo žingsnius. Naujasis bankas, „Citadele banka“, užregistruotas 2010 m. birželio 30 d., didžioji dalis turto perduota 2010 m. rugpjūčio 1 d. (13) Iš esmės „Citadele banka“ ir „Parex banka“ veikla turėtų būti visiškai atskirta per 12 mėnesių nuo perdavimo.
(30)
Taigi iš „Parex banka“ bankui „Citadele banka“ bus perduotas šis turtas ir įsipareigojimai:
-
veiksnios paskolos Baltijos šalyse ([300-800] mln. LVL),
-
veiksnios paskolos NVS šalyse ([50-350] mln. LVL),
-
filialai Švedijoje ir Vokietijoje,
-
su turto valdymo veikla susiję indėliai.
(31)
„Parex banka“ bus paliktas šis turtas ir įsipareigojimai:
-
neveiksnios paskolos Baltijos šalyse ([200-800] mln. LVL) (14),
-
paskolos seniesiems akcininkams ([…] mln. LVL),
-
patronuojamosios išperkamosios nuomos bendrovės NVS šalyse,
-
neveiksnios paskolos NVS šalyse ([50-350] mln. LVL).
(32)
2 lentelėje parodyta, koks turtas perduodamas „Citadele banka“, o koks paliekamas „Parex banka“, taip pat kaip sumažėja balansas, palyginus padėtį prieš krizę, padėtį pagal galutinį restruktūrizavimo planą ir 2010 m. rugpjūčio 27 d. pakeitimus:
2 lentelė
Turto padalijimas tarp „Citadele banka“ ir „Parex banka“
(tūkst. LVL)
„Parex banka“ 2008 m.
„Parex banka“ 2009 m.
„Parex banka“2010 7 31 (15)
„Citadele banka“
„Parex banka“ po padalijimo (16)
Turtas
Pinigai ir indėliai centriniuos bankuose
79 154
136 769
131 693
119 783
30 876
Iš kredito institucijų gautinos likusios sumos
228 752
189 321
227 741
245 069
5 583
Paskolos
1 744 871
1 429 466
1 355 831
748 457
627 471
Vertybiniai popieriai
941 293
405 800
356 439
224 735
130 936
Investicijos į patronuojamąsias bendroves
51 442
72 725
81 691
5 530
51 962
Kitas turtas
323 797
220 097
75 584
45 604
52 747
Turtas iš viso
3 369 309
2 484 501
2 228 978
1 389 179
899 576
Įsipareigojimai ir nuosavas kapitalas
Latvijos bankas
587 183
140 449
-
-
-
Kredito institucijos
129 584
50 865
27 295
41 571
51 703
Sindikatas
544 673
381 271
163 402
-
163 402
Valstybės iždas
676 398
622 048
692 454
131 000
458 454
Klientų indėliai
1 225 488
911 318
1 006 202
928 686
75 314
Euroobligacijos
88 712
87 489
113 136
109 244
-
Subordinuotosios paskolos (senieji akcininkai)
52 848
52 857
52 863
-
52 878
Subordinuotosios paskolos (valstybė)
-
37 338
37 338
50 270
-
Subordinuotosios paskolos (ERPB)
-
12 932
12 932
Kiti įsipareigojimai
35 556
31 458
34 754
30 280
21 522
Įsipareigojimai iš viso
3 340 442
2 328 025
2 140 376
1 291 051
823 274
Nuosavas kapitalas
28 867
156 476
88 602
98 127 (17)
76 302
Iš viso
3 369 309
2 484 501
2 228 978
1 389 179
899 576
Padalijimas procentais, įskaitant investicijų Lietuvos patronuojamoje bendrovėje, „AP Anlage & Privatbank AG“ ir indėlių Vokietijos filiale perdavimą (18)
64 %
36 %
Pagal „Parex banka“ - 2008 m.
44 %
(33)
„Citadele banka“ ilgalaikio gyvybingumo užtikrinimo strategija grindžiama siekiu stiprinti veiklos Baltijos šalyse pozicijas, Latvijoje veiklą sutelkti trijuose pagrindiniuose verslo segmentuose: įmonių bei mažmeninės bankininkystės ir turto valdymo (19). Tačiau turto valdymo veikla išliks pagrindine „Citadele banka“ veikla tik jei bankas bus parduotas iki […]. Jeigu pardavimas neįvyks, turto valdymo veikla bus parduota atskirai iki tos pačios dienos.
(34)
„Citadele banka“ neteiks paskolų NVS šalyse, tad veiksnių NVS paskolų portfelis laikomas nepagrindine veikla. Šiame segmente naujos paskolos nebus teikiamos, esamo portfelio bus atsisakyta iki […].
(35)
Lietuvoje ir Estijoje „Parex banka“ veikė gerokai mažesne apimtimi nei Latvijoje. „Citadele banka“ planuoja šiose rinkose ateityje taip pat išlaikyti nedidelę veiklos dalį.
(36)
Dėl dviejų „Citadele banka“ perduotų indėlius priimančių filialų Švedijoje ir Vokietijoje Latvija paaiškino, kad dėl masinio indėlių atsiėmimo iš banko finansavimas Baltijos šalyse labai sumažėjo. Be to, dabartinėmis makroekonominėmis sąlygomis Latvijoje sunku pritraukti išorės finansavimą. Bendra Baltijos šalių gyventojų indėlių suma yra daug mažesnė už paskolų jiems portfelį, o „Parex banka“ konkurentai gauna finansavimą iš kitose šalyse (daugiausia Švedijoje) įsikūrusių patronuojančiųjų bendrovių. Taigi „Citadele banka“ turi išsaugoti tam tikrą finansavimo bazę užsienyje (Švedijoje ir Vokietijoje).
(37)
„Citadele banka“ ketina spręsti problemas, privertusias „Parex banka“ prašyti valstybės pagalbos, ir sugrąžinti ilgalaikį gyvybingumą pasitelkdama toliau nurodytas pagrindines priemones.
(38)
Pakeisti valdymo stilių ir struktūrą. Iki nacionalizavimo „Parex banka“ sprendimus priimdavo pagrindiniai savininkai. „Citadele banka“ laikysis neseniai patvirtintos patobulintos valdymo struktūros. Jame bus įdiegtos valdybos ir stebėtojų tarybos procedūros, siekiant užtikrinti griežtus valdymo struktūros standartus. Pagrindiniai „Citadele banka“ valdymo principai: griežtas nuosavybės ir valdymo atskyrimas, akcininkų teisių užtikrinimas, viešumas ir skaidrumas, valdybos atsakomybė ir struktūra, etikos principų laikymasis, atsakingas sprendimų priėmimas.
(39)
Sustiprinti rizikos valdymą. „Parex banka“ vadovybė persvarstė ir sustiprino banko rizikos valdymą ir kontrolę ir organizacijos, ir veiklos lygmeniu visų pagrindinių rizikos veiksnių kategorijose (rinkos, kreditų ir veiklos rizikos). Visų pirma, kreditų rizikos kontrolė „Citadele banka“ bus iš esmės pertvarkyta, pakeistas ankstesnis „Parex banka“ taikomas metodas, būtent, vietoj užstatais užtikrinamo skolinimo, kuriam būdingas vertinimo netikrumas, bus atliekamas pinigų srautais grindžiamas skolininko skolos tvarkymo pajėgumo vertinimas. Rizikos valdymas yra svarbiausia „Citadele banka“ valdymo proceso sudedamoji dalis. Rizikos valdymą „Citadele banka“ kontroliuoja nepriklausomas skyrius. Be to, „Citadele banka“ stebėtojų taryba dalyvauja atliekant rizikos valdymo priežiūrą ir išrinko vieną savo narių atsakingu už rizikos valdymo priežiūrą, vidaus auditą ir atitikties užtikrinimą. Stebėtojų tarybai rengiamos mėnesio rizikos ataskaitos, kuriose pateikiama naujausia informacija apie banko kreditų riziką ir atitiktį.
(40)
Sumažinti balansą, sutelkiant veiklą pagrindiniuose segmentuose. Pagrindinę veiklą „Citadele banka“ vykdys Baltijos šalyse, pagrindinis vadovų siekis bus sugrąžinti „Citadele banka“ pelningumą šiame regione. Nepagrindinis veiksnių NVS paskolų portfelis bus perduotas „Citadele banka“, bet parduotas iki […]. Sutelkęs dėmesį į pagrindinę veiklą ir stipriai sumažinęs veiksnias balanso pozicijas „Citadele banka“ taps stabiliai pelningu.
(41)
Stabilizuoti likvidumo poziciją. „Citadele banka“ strategijos esmę sudaro tvaraus, mažos rizikos finansavimo modelio plėtojimas, mažinant priklausomybę nuo didmeninio finansavimo, ilginant terminus ir diversifikuojant finansavimo šaltinius „Citadele banka“ finansavimo bazėje padidinus ilgesnio termino klientų indėlių dalį. Indėliams „Citadele banka“ netaikomi išėmimo apribojimai, kuriuos yra nustačiusi Latvijos priežiūros institucija.
(42)
Iki 2011 m. susigrąžinti pelningumą pagrindiniame segmente. „Citadele banka“ planuoja mažinti administravimo išlaidas, personalo sąnaudas ir kitas administravimo išlaidas. „Parex banka“ administravimo išlaidos 2009 m. jau sumažintos 39 %, arba 32 mln. LVL. Numatoma, kad „Citadele banka“ išlaidų ir pajamų santykis dar mažės ir 2014 m. bus [35-55] %. Tai bus pasiekta […] sumažinus personalo sąnaudas ir pakoregavus įvairius „Citadele banka“ procesus. Kad sumažintų veiklos išlaidas ir taptų finansiškai stabilus, „Citadele banka“ tęs „Parex banka“ pradėtas išlaidų struktūros pertvarkymo iniciatyvas optimizuojant filialų tinklą […] ir įgyvendinant kitas išlaidų mažinimo priemones. Kartu su išlaidų mažinimu bus įgyvendinamos įvairios pajamų didinimo iniciatyvos, dėmesys sutelktas į turto kokybės valdymą, siekiant pagerinti nuosavo kapitalo grąžą (toliau - ROE).
(43)
Pagal restruktūrizavimo plane pateiktas prognozes pagal pagrindinį scenarijų „Citadele banka“ turėtų pradėti veikti pelningai jau 2011 m. ir nuolat gerinti rezultatus iki 2015 m. 2014 m. „Citadele banka“ ROE rodiklis bus [18-28] %. 3 lentelėje pateikti 2010-2014 m. pagrindiniai finansiniai „Citadele banka“ veiklos rodikliai. Banko vadovybės įgyvendintų restruktūrizavimo priemonių rezultatai akivaizdžiai atsispindi pagrindiniuose 2014 m. rodikliuose: išlaidų ir pajamų santykis sudaro [35-55] %, o ROE [18-28] %. Bus sukurta tvirtesnė kapitalo struktūra, kurioje nuosavo kapitalo ir bendro turto santykis 2015 m. bus [8-14] %.
3 lentelė
„Citadele banka“ 2010-2014 m. pagrindiniai finansiniai veiklos rodikliai pagal pagrindinį scenarijų
2010 m.rugpjūčio - gruodžio mėn. (prognozė)
2011 m. (prognozė)
2012 m. (prognozė)
2013 m. (prognozė)
2014 m. (prognozė)
Išlaidų analizė
Veiklos sąnaudos/bendros pajamos
[…] %
[…] %
[…] %
[…] %
[35-55] %
Vertės sumažėjimas/grynosios paskolos
[…] %
[…] %
[…] %
[…] %
[1-3] %
Pelningumas
Grynosios pajamos (nuostolis), mln. LVL
[nuostolis]
[pelnas]
[pelnas]
[pelnas]
[pelnas]
ROE
[-] %
[…] %
[…] %
[…] %
[18-28] %
Balansas
Bendras turtas (mln. LVL)
(…)
(…)
(…)
(…)
[1,400-1,650]
Indėliai/bendras turtas
[..] %
[…] %
[…] %
[…] %
[…] %
Paskolos/klientų indėliai
[…] %
[…] %
[…] %
[…] %
[50-80] %
Nuosavas kapitalas/bendras turtas
[…] %
[…] %
[…] %
[…] %
[9-13] %
KAPITALO PAKANKAMUMAS
[10-14] %
[11-15] %
[12-16] %
[14-19] %
[16-20] %
(44)
Nepalankiausio scenarijaus atveju numatoma, kad „Citadele banka“ vėl pradės veikti pelningai 2013 m., o 2014 m. toliau gerins rezultatus. 2014 m. banko ROE bus [ 0] % (20) Plane nurodyta, kad nepalankiausio scenarijaus atveju „Citadele banka“ ir visos konsoliduotos grupės kapitalo pakankamumo rodiklis gerokai viršys mažiausią galimą priežiūros teisės aktuose nustatytą lygį. 4 lentelėje pateikti pagrindiniai „Citadele banka“ 2010-2014 m. finansiniai veiklos rodikliai pagal nepalankiausią scenarijų.
4 lentelė
„Citadele banka“ 2010-2014 m. pagrindiniai finansiniai veiklos rodikliai pagal nepalankiausią scenarijų
2010 m. rugpjūčio - gruodžio mėn. (prognozė)
2011 m. (prognozė)
2012 m. (prognozė)
2013 m. (prognozė)
2014 m. (prognozė)
Išlaidų analizė
Veiklos sąnaudos/bendros pajamos
[…] %
[…] %
[…] %
[…] %
[45-60] %
Pelningumas
Grynosios pajamos (nuostolis), mln. LVL
[nuostolis]
[nuostolis]
[nuostolis]
[pelnas]
[pelnas]
ROE
-
[…] %
[ 0] %
Balansas
Paskolos/klientų indėliai
[…] %
[…] %
[…] %
[…] %
[40-60] %
KAPITALO PAKANKAMUMAS
[ 8] %
[ 8] %
[ 8] %
[ 8] %
[ 8] %
(45)
Pagal Latvijos centrinio banko atlikto „Citadele banka“ testavimo nepalankiausiomis sąlygomis rezultatus (žr. 5 lentelę) mažiausio galimo kapitalo pakankamumo lygio reikalavimams įvykdyti 2015 m. pabaigoje bankui papildomo kapitalo nereikėtų, o nuosavo kapitalo pakankamumo rodiklis būtų [ 8 %].
5 lentelė
„Citadele banka“ testavimo nepalankiausiomis sąlygomis rezultatai
Naujas bankas
Pagrindinis scenarijus
Reikalingi papildomi atidėjiniai, mln. LVL
Reikalingas papildomas kapitalas, mln. LVL
Kapitalo pakankamumas, %
2010 m.
(…)
(…)
(…)
2011 m.
(…)
(…)
(…)
2012 m.
(…)
(…)
(…)
2013 m.
(…)
(…)
(…)
2014 m.
(…)
(…)
(…)
(46)
Po padalijimo „Parex banka“ (įskaitant patronuojamąsias bendroves) bus […]. 2010-2017 m. laikotarpiu jis parduos ir realizuos visą savo turtą. Pagrindinė „Parex banka“ užduotis bus per savo gyvavimo laiką (prognozės tikslais daryta prielaida, kad tai aštuoneri metai) susigrąžinti kuo didesnę jam perduoto turto dalį. Taigi, „Parex banka“ stengsis išvengti būtinybės parduoti savo portfelį rinkoje už mažą kainą arba skubiai realizuoti užstatus. „Parex banka“ visą dėmesį sutelks į neveiksnių paskolų ir jau perimto nekilnojamojo turto problemų sprendimą. Taigi, pagrindinė „Parex banka“ veikla yra vykdyti turto susigrąžinimo procedūras, o tada turtą tvarkyti ir kuo greičiau priimtinomis sąlygomis tinkamai parduoti.
(47)
Po padalijimo nei „Parex banka“, nei jo patronuojamosios bendrovės naujos ekonominės veiklos nesiims, nebent tai bus reikalinga pagrindinei užduočiai - valdyti perduotą turtą ir jį parduoti - vykdyti. Visų pirma, „Parex banka“ nebeteiks naujų paskolų. Tačiau jis gali tam tikrą turtą paskirstyti kai kurioms patronuojamosioms bendrovėms valdymo (pardavimo) tikslais.
(48)
Dėl NVS išperkamosios nuomos bendrovių finansavimo - „Parex“ stengsis parduoti šias bendroves. Kaip jau minėta, naujos paskolos, įskaitant išperkamąją nuomą, nebus teikiamos ir, jei nebus rasta pirkėjų, esamus išperkamosios nuomos portfelius tikimasi visiškai realizuoti iki […]. Didelę dalį išperkamosios nuomos portfelio sudaro […].
(49)
Tikimasi, kad visos šios priemonės padės padidinti „Parex banka“ likvidumą, tada jis pradės grąžinti valstybės indėlius. Tačiau, remiantis finansinėmis prognozėmis, į banką investuoto kapitalo valstybė nesusigrąžins.
(50)
Restruktūrizavimo plane numatyta, kad „Parex banka“ kapitalo pakankamumo reikalavimus atitiks tik iki […].
(51)
„Parex banka“ nukentėjo nuo nenutrūkstamo masinio indėlių atsiėmimo. Dėl to dabartinė indėlių bazė yra gerokai mažesnė negu buvo iki krizės. Dėl lėšų stokos skolinimo veikla taip pat labai apribota. Latvijos valdžios institucijos įsipareigoja apriboti „Citadele banka“ skolinimo ir indėlių priėmimo operacijas atitinkamuose geografiniuose segmentuose (žr. toliau 2.5 skyrių). Apribojus skolinimo ir indėlių priėmimo operacijas, ši veikla nuo sumažėjusios rinkos dalies per metus negalės augti daugiau negu [9-13] %.
(52)
Restruktūrizavimo plane numatytas „Citadele banka“ veiklos mastas yra mažesnis už „Parex banka“ veiklos mastą iki krizės. Jis bus iš dalies mažinamas parduodant tam tikrą turtą (veiksnias NVS paskolas ir turto valdymo veiklą, jei ji bus parduodama atskirai nuo „Citadele banka“). Be to, Latvija įsipareigojo iki 2014 m. gruodžio 31 d.„Citadele banka“ privatizuoti.
(53)
Dėl nacionalizavimo buvusieji pagrindiniai „Parex banka“ akcininkai neteko savo dalies (13 konstatuojamoji dalis). Vėliau valstybei ir ERPB restruktūrizavus „Parex banka“ kapitalą, sumažėjo smulkiųjų akcininkų valdoma dalis (nuo 15,2 % iki 3,7 % 2010 m. liepos 7 d.)
2.4. RESTRUKTŪRIZAVIMO PAGALBOS PRIEMONĖS
(54)
Galutiniame restruktūrizavimo plane nurodyta, kad esama sanavimo pagalba bus teikiama visą restruktūrizavimo laikotarpį ir padalyta naujai sukurtam bankui „Citadele banka“ ir „Parex banka“. Be jau gautos pagalbos, numatoma tam tikra papildoma valstybės pagalba.
(55)
Planuojama likvidumo parama, teikiama kaip valstybės indėliai „Citadele banka“ ir „Parex banka“, neviršys 1,5 mlrd. LVL - ši riba patvirtinta kaip didžiausia galima sanavimo pagalba, teikiama „Parex banka“ kaip likvidumo parama iki padalijimo (21). Pagal pagrindinį ir nepalankiausią scenarijus valstybės indėliai „Citadele banka“ turėtų būti grąžinti iki 2012 m. Pagal palankiausią scenarijų valstybės indėliai turėtų būti visiškai grąžinti iki 2011 m. Valstybės indėliai „Parex banka“ pagal pagrindinį ir nepalankiausią scenarijus nebus grąžinti iki restruktūrizavimo laikotarpio pabaigos. Nesumokėta suma sudaro nuo (0-100) mln. LVL (pagal pagrindinį scenarijų) iki (100-200) mln. LVL (pagal nepalankiausią scenarijų). Gali būti, kad indėliai bus grąžinti anksčiau, jeigu naudos gavėjai arba jų turtas bus parduoti. Negrąžintas likutis pagal įvairius scenarijus parodytas 6 lentelėje.
6 lentelė
Valstybės likvidumo priemonės (negrąžintas likutis metų pabaigoje)
„Citadele banka“
(mln. LVL)
10 8 1
10 12 31
11 12 31
12 12 31
13 12 31
14 12 31
Pagrindinis scenarijus
131
143
36
0
-
-
Palankiausias scenarijus
131
143
-
-
-
-
Nepalankiausias scenarijus
131
143
36
0
-
-
„Parex banka“
(mln. LVL)
10 8 1
10 12 31
11 12 31
12 12 31
13 12 31
14 12 31
15 12 31
16 12 31
17 12 31
Pagrindinis scenarijus
[400-550]
[400-550]
[400-550]
[250-400]
[250-400]
[150-400]
[150-400]
[100-250]
[0-100]
Palankiausias scenarijus
[400-550]
[400-550]
[400-550]
[250-400]
(250-400)
[150-400]
[150-400]
[100-250]
0
Nepalankiausias scenarijus
[400-550]
[400-550]
[400-550]
[250-400]
[250-400]
[150-400]
[150-400]
[100-250]
[100-200]
(56)
Atlygis už likvidumą nustatytas antrame sanavimo sprendime, remiantis Europos Centrinio Banko 2008 m. spalio 20 d. rekomendacijomis dėl Vyriausybės teikiamų banko skolos garantijų. Pagal restruktūrizavimo planą kaina „Citadele banka“ ir „Parex banka“ bus apskaičiuota prie valstybės finansavimo kainos (22) pridėjus 50 bazinių punktų papildomą mokestį. Be to, „Citadele banka“ bus nustatytas skatinamasis mokestis - nuo 2011 m. balandžio mėn. mokestis bus kiekvieną ketvirtį didinamas 15 bazinių punktų, taip skatinant banką siekti perfinansavimo rinkose.
(57)
Prognozuojama valstybės likvidumo paramos kaina ir palyginimas su klientų indėlių „Citadele banka“ kaina pateiktas 7 lentelėje.
7 lentelė
Valstybės indėlių „Citadele banka“ kaina ir palyginimas su klientų indėlių kaina
(%)
2010 m. prognozė
2011 m. prognozė
2012 m. prognozė
2013 m. prognozė
Likvidumo paramos kaina
9,6
5,4
6,5
7,9
Klientų indėlių kaina
(…)
(…)
(…)
(…)
(58)
Po padalijimo esamos garantijos „Parex banka“ skolintojų sindikatui, patvirtintos pirmame ir antrame sanavimo sprendimuose, bus paliktos „Parex banka“ kartu su sindikuotosiomis paskolomis. Restruktūrizavimo plane numatyta, kad jų terminas baigsis 2011 m. gruodžio 31 d. ir kad Vyriausybei savo garantijos apmokėti neprireiks.
(59)
2010 m. kovo mėn. „Parex banka“ pasirašė susitarimą su Europos investicijų banku (toliau - EIB), kuris suteiks iki 100 mln. EUR kredito liniją, skirtą teikti finansavimą mažosioms ir vidutinėms įmonėms. Kredito liniją ketinama perduoti „Citadele banka“. EIB reikalauja valstybės garantijos šiam finansavimui tol, kol „Citadele banka“ neturi investicinio reitingo.
(60)
„Citadele banka“ taip pat gali prireikti iki 88 mln. LVL (126 mln. EUR) sumos papildomų valstybės garantijų arba likvidumo paramos neišpirktoms euroobligacijoms, kurių terminas baigiasi 2011 m. gegužės mėn.
(61)
Valstybės garantijų kaina yra antrame sanavimo sprendime (23) patvirtinta kaina. Restruktūrizavimo plane numatytų galimų papildomų valstybės garantijų kaina bus nustatyta prie esamos valstybės garantijos (1,048 %) pridėjus papildomą 12,5 bazinio punkto mokestį, kuris bus nustatytas ir kiekvieno ketvirčio pabaigoje didinamas 12,5 bazinio punkto.
(62)
Restruktūrizavimo plane daroma prielaida, kad „Parex banka“ jau skirta nuosavo kapitalo injekcija (1 lygio kapitalas) sanavimo laikotarpiu liks „Parex banka“.
(63)
Pagal restruktūrizavimo planą iš valstybės nebus reikalingas joks papildomas kapitalas, išskyrus:
a)
103 mln. LVL kapitalizaciją padalijimo metu konvertuojant valstybės indėlius į „Citadele banka“ nuosavą kapitalą. Atlygis už šį kapitalą turėtų būti sukauptas pardavus „Citadele banka“ - Latvija įsipareigojo tai padaryti iki 2014 m. pabaigos;
b)
ir kapitalizaciją 2010-2013 m. konvertuojant dalį - iki 210,7 mln. LVL pagal pagrindinį scenarijų ir 218,7 mln. LVL pagal nepalankiausią scenarijų - valstybės indėlių „Parex banka“ ir palūkanas už šiuos indėlius. Numatyta, kad „Parex banka“ už kapitalizuotus valstybės indėlius, po padalijimo iki 2013 m. gruodžio 31 d., per metus mokės […] % palūkanas. Nuo 2014 m. ir toliau kapitalizuoti valstybės indėliai bus įtraukti į pelno ir nuostolio sąskaita […] %.
(64)
Atitinkamos 1 lygio kapitalo sumos, kurias valstybė ketina suteikti „Parex banka“ pagal įvairius scenarijus, parodytos 8 ir 9 lentelėse.
8 lentelė
Prognozuojamas valstybės indėlių „Parex banka“ kapitalizavimas
(mln. LVL)
10 7 31
10 12 31
11 12 31
12 12 31
13 12 31
14 12 31
15 12 31
16 12 31
17 12 31
Pagrindinis scenarijus
-
-
[10-30]
[30-60]
[0-20]
-
-
-
-
Palankiausias scenarijus
-
-
[10-30]
[30-60]
[0-20]
-
-
-
-
Nepalankiausias scenarijus
-
-
[10-30]
[30-60]
[0-20]
-
-
-
-
9 lentelė
Atidėtos (kapitalizuotos) valstybės iždo palūkanos „Parex banka“
(mln. LVL)
10 7 31
10 12 31
11 12 31
12 12 31
13 12 31
14 12 31
15 12 31
16 12 31
17 12 31
Pagrindinis scenarijus
-
[0-10]
[20-40]
[20-40]
[20-40]
-
-
-
-
Palankiausias scenarijus
-
[0-10]
[20-40]
[20-40]
[20-40]
-
-
-
-
Nepalankiausias scenarijus
-
[0-10]
[20-40]
[20-40]
[20-40]
-
-
-
-
(65)
Latvija įsipareigojo, kad bendra „Parex banka“ suteikto kapitalo suma neviršys 218,7 mln. LVL ir kad ji „Parex banka“ po […] nei tiesiogiai, nei netiesiogiai neteiks papildomo kapitalo jokia forma.
(66)
Prognozuojamas pagrindinės valstybės indėlių „Parex banka“ dalies ir palūkanų grąžinimas parodytas 10 lentelėje.
10 lentelė
Prognozuojamas pagrindinės valstybės indėlių „Parex banka“ dalies ir palūkanų už juos grąžinimas
(mln. LVL)
Pagrindinis scenarijus
Nepalankiausias scenarijus
Pagrindinės valstybės indėlių sumos grąžinimas
(…)
(…)
Palūkanų už valstybės indėlius grąžinimas
(…)
(…)
Iš viso
(…)
(…)
(67)
Sanavimo pagalba, suteikta kaip subordinuotoji paskola (2 lygio kapitalas), bus perduota „Citadele banka“. Atlygis nustatytas antrame ir trečiame sanavimo sprendimuose (24), remiantis Europos Centrinio Banko 2008 m. lapkričio 20 d. rekomendacijomis dėl kapitalo restruktūrizavimo priemonių kainų. 2009 m. gruodžio mėn. fiskuotosios palūkanos už subordinuotąją paskolą buvo […] %, nuo 2010 m. vasario mėn. jos padidėjo iki […] %.
(68)
Padalijimo metu arba po padalijimo valstybė „Parex banka“ neteikė ir neteiks jokio 2 lygio kapitalo.
(69)
Kaip numatyta 27-32 konstatuojamosiose dalyse, tam tikras turtas iš „Parex banka“ bus perduotas „Citadele banka“, kuris tęs kai kurią „Parex banka“ veiklą, o nepagrindinis ir neveiksnus turtas bus paliktas „Parex banka“. Dėl turto, kuris bus paliktas „Parex banka“, vertės - iš konservatyvaus vertinimo matyti, kad valstybė pagal nepalankiausią scenarijų patirs [200-400] mln. LVL nuostolių, pagal pagrindinį scenarijų - [50-300] mln. LVL nuostolių. Pagal nepalankiausią scenarijų nuostoliai sudarys apie [20-50] % turto apskaitinės vertės (814 mln. LVL), pagal pagrindinį scenarijų apie […] %. Jeigu būtų įskaičiuotos atidėjinių sumos, turto nominaliosios vertės sumažėjimas būtų dar didesnis.
(70)
Atitinkamos neįvykdytų įsipareigojimų ir valstybės nuosavo kapitalo praradimo po „Parex banka“ turto likvidavimo prognozės patektos 11 lentelėje.
11 lentelė
Neįvykdyti įsipareigojimai ir prarastas valstybės nuosavas kapitalas po „Parex banka“ turto likvidavimo
(mln. LVL)
Pagrindinis scenarijus
Negrąžinti valstybės indėliai
[0-100]
Valstybės įvykdytas kapitalo restruktūrizavimas
(…)
Iš viso
[50-300]
Nepalankiausias scenarijus
Negrąžinti valstybės indėliai
[100-200]
Valstybės įvykdytas kapitalo restruktūrizavimas
(…)
Iš viso
[200-400]
2.5. LATVIJOS ĮSIPAREIGOJIMAI
(71)
Kad Komisija galėtų pripažinti restruktūrizavimo pagalbą „Citadele banka“ ir „Parex banka“ suderinama su vidaus rinka, 2010 m. rugsėjo 3 d. Latvija Europos Komisijai pateikė įsipareigojimų dokumentą - Latvijos, „Citadele banka“ ir „Parex banka“ pasirašytą dokumentą, - kuriame išdėstyti įsipareigojimai, siekiant užtikrinti visapusišką restruktūrizavimo plano įgyvendinimą ir apriboti konkurencijos iškraipymą dėl restruktūrizavimo pagalbos (toliau - įsipareigojimai). Pagrindiniai įsipareigojimai išdėstyti toliau.
2.5.1. ĮSIPAREIGOJIMAI DĖL „CITADELE BANKA“
(72)
Įsipareigojimas parduoti NVS paskolas. „Citadele banka“ parduoda NVS paskolas (arba įgalioja jų pardavimą) Komisijos patvirtintam pirkėjui ir Komisijos patvirtintomis sąlygomis iki […]. Kad įvykdytų pardavimą, „Citadele banka“ suranda pirkėją ir sudaro galutinį įpareigojantį pirkimo - pardavimo susitarimą dėl NVS paskolų pardavimo ne vėliau kaip iki […]. Jeigu „Citadele banka“ iki tos dienos tokio susitarimo nesudaro, jis suteikia verslo pardavimo patikėtiniui išimtinius įgaliojimus parduoti NVS paskolas iki […].
(73)
Įsipareigojimas parduoti turto valdymo veiklą. Turto valdymo veikla, vykdoma laikantis veiklos tęstinumo principo, turi būti parduota iki […] tokiam pirkėjui ir tokiomis sąlygomis, kaip patvirtina Komisija. Tuo tikslu ne vėliau kaip […]:
a)
Latvija privalo surasti pirkėją ir sudaryti galutinį įpareigojantį pirkimo - pardavimo susitarimą dėl 100 % jos dalies „Citadele banka“, įskaitant turto valdymo veiklą, pardavimo; arba
b)
„Citadele banka“ privalo surasti pirkėją ir sudaryti galutinį įpareigojantį pirkimo - pardavimo susitarimą dėl turto valdymo veiklos pardavimo atskirai nuo likusios „Citadele banka“ dalies.
Jeigu turto valdymo veikla nebus parduota, kartu su „Citadele banka“ arba atskirai, iki […], „Citadele banka“ suteikia verslo pardavimo patikėtiniui išimtinius įgaliojimus parduoti turto valdymo veiklą atskirai nuo likusios „Citadele banka“ dalies iki […].
(74)
Gyvybingumo, paklausumo ir konkurencingumo išsaugojimas. Tol, kol bus baigtas turto valdymo veiklos pardavimas, „Citadele Banka“ išlaiko turto valdymo veiklos ekonominį gyvybingumą, paklausumą ir konkurencingumą vadovaudamasis gera verslo praktika, ir kiek galėdamas mažina visą konkurencinių galimybių praradimo riziką.
(75)
Įsipareigojimas atskirti veiklą. Tol, kol bus baigtas turto valdymo veiklos pardavimas, „Citadele banka“ turto valdymo veiklą vykdo atskirai nuo veiklos, kurią pasilieka, ir užtikrina, kad pagrindinis turto valdymo veiklos personalas nedalyvautų jokioje pasiliekamos veiklos srityje ir atvirkščiai. „Citadele banka“ paskiria atskirą vadovą, atsakingą už turto valdymo veiklos valdymo priežiūrą, kontroliuojant stebėsenos patikėtiniui. Atskirasis vadovas valdo turto valdymo veiklą atskirai ir siekdamas geriausių verslo interesų taip, kad būtų užtikrintas jos tolesnis ekonominis gyvybingumas, paklausumas ir konkurencingumas bei nepriklausomumas nuo „Citadele banka“ pasiliekamos veiklos.
(76)
Įsipareigojimas parduoti „Citadele banka“. Latvija iki 2015 m. gruodžio 31 d. parduoda „Citadele banka“ arba įgalioja jo pardavimą Komisijos patvirtintam pirkėjui ir Komisijos patvirtintomis sąlygomis. Kad įvykdytų pardavimą, Latvija suranda pirkėją ir sudaro galutinį įpareigojantį pirkimo - pardavimo susitarimą dėl „Citadele banka“ pardavimo ne vėliau kaip iki 2014 m. gruodžio 31 d. Kad įvykdytų šį įsipareigojimą, Latvija privalo parduoti visas tiesiogiai arba netiesiogiai (įskaitant per viešąsias įmones) valdomas „Citadele banka“ akcijas. Jeigu Latvija tokio susitarimo nesudaro iki 2014 m. gruodžio 31 d., ji suteikia verslo pardavimo patikėtiniui išimtinius įgaliojimus parduoti „Citadele banka“ iki 2015 m. gruodžio 31 d.
(77)
Naujos skolinimo veiklos ir indėlių Baltijos šalyse apribojimas. Latvijoje, Lietuvoje ir Estijoje „Citadele banka“ ir jo susijusios įmonės:
a)
naujos skolinimo veiklos apimtį ir rinkos dalį (bendrąja verte) bendrame „Citadele banka“ ir AB „Citadele“ banko (25) paskolų portfelyje; ir
b)
likusių indėlių mastą ir rinkos dalį
apriboja iki didžiausios galimos 12-17 lentelėje nurodytos ribos.
Latvijos rinka
12 lentelė
Aukščiausios skolinimo Latvijoje ribos
2010 m.
2011 m.
2012 m.
2013 m.
2014 m.
2015 m.
Naujo pagrindinio skolinimo bendroji vertė (mln. LVL)
[28-40]
[115-165]
[120-175]
[130-190]
[145-210]
[160-230]
Pagrindinių paskolų rinkos dalis (neįskaitant NVS paskolų), t. y. paskolų portfelio dalis, palyginti su visomis Latvijos paskolomis (%)
[ 5] %
[ 6] %
[ 6] %
[ 6] %
[ 7] %
[ 7] %
Naujo skolinimo privataus kapitalo valdymo sektoriuje bendroji vertė (26) (mln. LVL)
[0-4]
[9-13]
[9,5-14]
[10-15]
[11-17]
[12,5-18]
13 lentelė
Aukščiausios indėlių balanso Latvijoje ribos
2010 m.
2011 m.
2012 m.
2013 m.
2014 m.
2015 m.
Pagrindinių indėlių balansas (be privataus kapitalo valdymo indėlių) (mln. LVL)
[550-790]
[600-860]
[660-950]
[720-1045]
[795-1150]
[875-1260]
Pagrindinių indėlių rinkos dalis (%)
[ 7] %
[ 8] %
[ 8] %
[ 8] %
[ 8] %
[ 8] %
Privataus kapitalo valdymo indėlių balansas (mln. LVL)
[340-490]
[405-585]
[375-540]
[410-590]
[440-630]
[475-685]
Privataus kapitalo valdymo indėlių rinkos dalis (%)
[ 5] %
[ 5] %
[ 5] %
[ 5] %
[ 5] %
[ 5] %
Lietuvos rinka
14 lentelė
Aukščiausios skolinimo Lietuvoje ribos
2010 m.
2011 m.
2012 m.
2013 m.
2014 m.
2015 m.
Naujo skolinimo bendroji vertė (mln. LVL)
[19-27]
[36,5-53]
[40-58]
[44-63]
[48-70]
[53-76]
Rinkos dalis, t. y. paskolų portfelio dalis, palyginti su visomis Lietuvos paskolomis (%)
[ 2,5] %
[ 2,5] %
[ 2,5] %
[ 3] %
[ 3] %
[ 3] %
15 lentelė
Aukščiausios indėlių balanso Lietuvoje ribos
2010 m.
2011 m.
2012 m.
2013 m.
2014 m.
2015 m.
Bendras indėlių balansas (mln. LVL)
[115-170]
[130-185]
[140-205]
[155-225]
[170-245]
[190-270]
Rinkos dalis (%)
[ 3] %
[ 3] %
[ 3] %
[ 4] %
[ 4] %
[ 4] %
Estijos rinka
16 lentelė
Aukščiausios skolinimo Estijoje ribos
2010 m.
2011 m.
2012 m.
2013 m.
2014 m.
2015 m.
Naujo skolinimo bendroji vertė (mln. LVL)
[3,2-4,6]
[7-10]
[7,6-11]
[8-12]
[9-13]
[10-14]
Rinkos dalis, t. y. paskolų portfelio dalis, palyginti su visomis Estijos paskolomis (%)
[ 1,5] %
[ 1,5] %
[ 1,5] %
[ 1,5] %
[ 1,5] %
[ 1,5] %
17 lentelė
Aukščiausios bendro indėlių balanso Estijoje ribos
2010 m.
2011 m.
2012 m.
2013 m.
2014 m.
2015 m.
Bendras indėlių balansas (mln. LVL)
[85-125]
[95-135]
[105-150]
[115-165]
[125-180]
[135-195]
Rinkos dalis (%)
[ 1] %
[ 1,5] %
[ 2,5] %
[ 2,5] %
[ 2,5] %
[ 2,5] %
(78)
Aukščiausia indėlių Vokietijos ir Švedijos filialuose riba. „Citadele banka“ apriboja indėlių Vokietijos ir Švedijos filialuose balanso mastą ir rinkos dalį iki didžiausios leidžiamos 18 ir 19 lentelėse nurodytos ribos.
18 lentelė
Aukščiausios bendro indėlių Vokietijos filiale balanso ribos
2010 m.
2011 m.
2012 m.
2013 m.
2014 m.
2015 m.
Bendras indėlių balansas (mln. LVL)
[47-69]
[50-75]
[60-85]
[65-90]
[70-100]
[80-110]
Rinkos dalis (%)
[ 0,5] %
[ 0,5] %
[ 0,5] %
[ 0,5] %
[ 0,5] %
[ 0,5] %
19 lentelė
Aukščiausios bendro indėlių Švedijos filiale balanso ribos
2010 m.
2011 m.
2012 m.
2013 m.
2014 m.
2015 m.
Bendra indėlių suma (mln. LVL)
[35-50]
[40-55]
[40-60]
[45-70]
[50-75]
[55-80]
Rinkos dalis (%)
[ 0,5] %
[ 0,5] %
[ 0,5] %
[ 0,5] %
[ 0,5] %
[ 0,5] %
(79)
Filialų skaičiaus nedidinimas. „Citadele banka“ negali didinti bendro filialų skaičiaus. Tačiau neužkertamas kelias „Citadele banka“ perskirstyti kai kuriuos savo filialus.
(80)
77-79 konstatuojamosiose dalyse nurodyti įsipareigojimai galioja tol, kol valstybei bus grąžinta visa parama, kurią Latvija „Citadele banka“ suteikė kaip likvidumo priemones, ir bus baigtas „Citadele banka“ pardavimas, bet ne trumpiau kaip iki […]. Jeigu turto valdymo veikla bus parduota atskirai nuo likusios „Citadele banka“ dalies, aukščiausios paskolų ir privataus kapitalo valdymo (turto valdymo veiklos dalis) indėlių ribos, nurodytos 77 konstatuojamojoje dalyje, nebebus taikomos po to, kai bus baigtas atskirasis turto valdymo veiklos pardavimas.
(81)
Atlygis už paramos turtui priemonę. „Citadele banka“ atlygina Latvijai už paramą turtui iki numatomos Latvijos nuostolių sumos, kuri nepalankiausio scenarijaus atveju lygi Latvijos suteiktų likvidumo priemonių, kurios gali būti prarastos turto realizavimo laikotarpio pabaigoje ([100-200] mln. LVL), ir numatomo bendro kapitalo, kurį ketinama suteikti „Parex banka“ nuo perdavimo dienos ([…] mln. LVL), sumai. Atlygis įtraukiamas kaip išlaidos į pelno ir nuostolio ataskaitą, t. y. prieš apskaičiuojant metines grynąsias pajamas. Atlygis mokamas kiekvienais metais, jeigu paties „Citadele banka“ kapitalo pakankamumo rodiklis yra ne mažesnis už 12 %, o visos grupės kapitalo pakankamumo rodiklis yra ne mažesnis kaip 8 % ir jeigu dėl atitinkamos sumos sumokėjimo „Citadele banka“ atitinkamais metais nepatirtų nuostolių. Šis įsipareigojimas galioja iki „Citadele banka“ pardavimo užbaigimo.
(82)
Įsigijimo draudimas. „Citadele banka“ negali įsigyti nei finansinių, nei nefinansinių įstaigų tol, kol bus grąžinta visa restruktūrizavimo pagalba, kurią Latvija suteikė „Citadele banka“ kaip likvidumo priemones, ir bus baigtas „Citadele banka“ pardavimas.
(83)
Įsipareigojimas neteikti naujų NVS paskolų. Iki „Citadele banka“ pardavimo pabaigos „Citadele banka“ negali teikti jokių naujų paskolų NVS šalių klientams ir klientams, kurių galutiniai naudos gavėjai yra iš NVS šalių. „Citadele banka“ ir jo susijusioms įmonėms bus leidžiama išmokėti lėšas tik tada, jei formali paskolos sutartis buvo pasirašyta iki perdavimo dienos. „Citadele banka“ nutraukia tolesnius avansinius mokėjimus pagal suteiktas paskolas, išskyrus tuos atvejus, kai tai reikalinga siekiant išsaugoti arba padidinti tikimybę, kad „Citadele“ arba jo susijusioms įmonėms bus grąžintos negrąžintos paskolos. Be to, tokie avansai gali sudaryti ne daugiau kaip 2 % praėjusių metų paskolų portfelio.
2.5.2. ĮSIPAREIGOJIMAI DĖL „PAREX BANKA“
(84)
Naujos veiklos nevykdymas. Po padalijimo nei „Parex banka“, nei jo susijusios įmonės negali imtis naujos veiklos, kuri nėra reikalinga pagrindinei užduočiai - turto valdymui ir jo vėlesniam pardavimui - įvykdyti.
(85)
„Parex banka“ ir jo susijusios įmonės nutraukia šią veiklą:
a)
neteikia jokių naujų paskolų įmonėms arba privatiems klientams, įskaitant išperkamosios nuomos paskolas. „Parex banka“ ir jo susijusioms įmonėms bus leidžiama išmokėti lėšas tik tada, jei formali paskolos sutartis buvo pasirašyta iki perdavimo dienos arba nėra naujų lėšų ir paskola suteikiama skolinimui, susijusiam su restruktūrizavimui skirtu turtu, restruktūrizuoti. „Parex banka“ galės išduoti naujas paskolas savo susijusioms įmonėms perimto užstato valdymo tikslais;
b)
nemoka tolesnių avansų pagal suteiktas paskolas, išskyrus tuos atvejus, kai tai reikalinga siekiant išsaugoti arba padidinti tikimybę, kad „Parex banka“ arba jo susijusioms įmonėms bus grąžintos negrąžintos paskolos, ir jeigu tolesnis avansas yra reikalingas finansuoti remontui ir pagerinimams, kurie yra būtini norint išsaugoti struktūrinį nuosavybės vientisumą. Be to, tokie avansai gali sudaryti ne daugiau kaip 5 % praėjusių metų paskolų portfelio;
c)
nepriima jokių naujų indėlių iš gyventojų.
(86)
„Parex banka“ ir jo susijusios įmonės nutraukia visą išperkamosios nuomos veiklą arba ją parduoda iki […].
(87)
Didžiausia galima kapitalo suma, kurią Latvija tiesiogiai arba netiesiogiai suteikia „Parex banka“ bet kuria forma, negali viršyti 218,7 mln. LVL. Po […] Latvija negali jokia forma, nei tiesiogiai, nei netiesiogiai suteikti papildomo kapitalo „Parex banka“.
2.5.3. KITI ĮSIPAREIGOJIMAI
(88)
Draudimas mokėti dividendus ir atkarpas. „Citadele banka“, „Parex banka“ ir jų susijusios įmonės negali mokėti investuotojams jokių dividendų arba atkarpų už esamas kapitalo priemones (įskaitant privilegijuotąsias, B akcijas ir aukštesnio bei žemesnio prioriteto 2 lygio kapitalo priemones) ir negali naudotis jokiomis su tuo susijusiomis pareikalavimo teisėmis, nebent yra toks teisinis įsipareigojimas. Tačiau šis įsipareigojimas netaikomas Latvijos tiesiogiai arba netiesiogiai valdomam kapitalui ir „Citadele banka“ ir „Parex banka“ valdomam kapitalui savo susijusiose įmonėse.
(89)
Įsipareigojimas nenaudoti valstybės pagalbos reklamos tikslais. „Citadele banka“ ir „Parex banka“ negali naudotis suteikta valstybės pagalba, valstybės nuosavybe arba konkurenciniu pranašumu, kuris atsiranda iš tos pagalbos arba nuosavybės, reklamos tikslais.
(90)
88-89 konstatuojamosiose dalyse nurodyti įsipareigojimai taikomi „Citadele banka“ tol, kol bus grąžinta visa valstybės pagalba, kurią Latvija suteikė „Citadele banka“ kaip likvidumo priemones, ir bus baigtas „Citadele banka“ pardavimas.
(91)
„Citadele banka“ ir „Parex banka“ atskyrimas. „Citadele banka“ ir „Parex banka“ veikla visiškai atskiriama ne vėliau kaip 2011 m. rugpjūčio 1 d., išskyrus tam tikrą IT veiklą ir NVS paskolų valdymą ir administravimą. Už pastarąją paslaugą mokamas rinkos atlygis.
(92)
Patikėtiniai. Paskiriamas stebėsenos patikėtinis įsipareigojimų F skyriuje nurodytoms funkcijoms vykdyti.
(93)
Jeigu Latvija arba, atitinkamai, „Citadele banka“ nesudaro įpareigojančio pirkimo - pardavimo susitarimo likus vienam mėnesiui iki 72, 73 ir 76 konstatuojamosiose dalyse nurodyto termino pabaigos, paskiriamas verslo pardavimo patikėtinis įsipareigojimų F skyriuje nurodytoms funkcijoms vykdyti.
(94)
Patikėtiniai turės būti nepriklausomi nuo „Citadele banka“, „Parex banka“ ir Latvijos ir turėti reikiamą kvalifikaciją savo įgaliojimams vykdyti, taip pat nei dabar, nei ateityje jie negalės turėti interesų konflikto.
(95)
Komisija galės savo nuožiūra patvirtinti arba atmesti siūlomas patikėtinių kandidatūras ir pasiūlyti įgaliojimus su pakeitimais, kurie, jos manymu, yra reikalingi, kad patikėtiniai įvykdytų savo pareigas.
(96)
Patikėtinis (-iai) imsis nurodytų pareigų, kad užtikrintų savo įsipareigojimų vykdymą. Komisija gali savo pačios iniciatyva arba patikėtinio, Latvijos, „Citadele banka“ arba „Parex banka“ prašymu duoti bet kuriuos įsakymus arba nurodymus patikėtiniui, kad užtikrintų, kad būtų laikomasi visų šiame sprendime nurodytų sąlygų, prievolių ir įsipareigojimų.
3. PAGRINDAS PRADĖTI OFICIALIĄ TYRIMO PROCEDŪRĄ
(97)
Komisija šiuo atveju pradėjo oficialią 2009 m. gegužės 11 d. pateikto restruktūrizavimo plano tyrimo procedūrą, nes, be kitų dalykų, ji turėjo abejonių, ar pradinis restruktūrizavimo planas buvo pakankamas užtikrinti, kad bus sugrąžintas ilgalaikis banko gyvybingumas be tolesnės valstybės paramos.
(98)
Tiksliau, nebuvo aišku, kaip ir kada „Parex banka“ vėl atitiks atitinkamus priežiūros teisės aktuose nustatytus reikalavimus. Pradiniame plane taip pat nepakankamai atsižvelgta į rizikos veiksnius (įskaitant su EBPO nepriklausančiais skolininkais susijusią poziciją), kurie įvardyti kartu su restruktūrizavimo planu pateiktoje išsamaus patikrinimo ataskaitoje. Be to, paaiškėjo, kad pradinis planas grindžiamas pernelyg optimistinėmis prielaidomis dėl veiklos sąlygų ateityje. Komisija turėjo abejonių, ar bankas susidoros su indėlių išėmimo apribojimų panaikinimu. Paaiškėjo, kad nepaisant likvidumo trūkumo pradinis planas buvo grindžiamas verslo plėtros visuose skolinimo segmentuose strategija, nenumatyta atsisakyti didesnės rizikos veiklos, pavyzdžiui, skolinimo didelės grynosios vertės asmenims NVS šalyse, arba ją labai apriboti. Kalbant apie tuo metu prognozuotą indėlių apimties plėtrą ir indėlių pritraukimo veiklą, kilo abejonių, ar planas realistinis ir ekonomiškai naudingas. Be to, Latvijos valdžios institucijos tuo metu dar nebuvo pateikusios testavimo nepalankiausiomis sąlygomis rezultatų. Todėl sprendime pradėti procedūrą Komisija pasiūlė Latvijos valdžios institucijoms persvarstyti bendrą siūlomą „Parex banka“ verslo strategiją.
(99)
Plane numatyta verslo plėtros strategija, kuri, kaip paaiškėjo, daugiausia buvo grindžiama agresyvia kainų ir rinkodaros politika, siekiant susigrąžinti prarastą rinkos dalį naudojantis banko dėl valstybės pagalbos įgytu konkurenciniu pranašumu. Tačiau jame nenumatytos tinkamos priemonės konkurencijos iškraipymui apriboti.
(100)
Dėl išlaidų pasidalijimo ir nuosavo indėlio - pradiniame plane nepateikta aiški informacija apie tai, kokia reikalinga bendra valstybės paramos suma ir „Parex banka“ nuosavas indėlis. Komisija išreiškė abejones dėl to, ar pradiniame plane siekta iki minimumo sumažinti valstybės pagalbą. Pagal visus scenarijus net iki restruktūrizavimo laikotarpio pabaigos bankas išliko priklausomas nuo valstybės likvidumo priemonių arba garantijų. Tokiomis aplinkybėmis Komisija taip pat turėjo ištirti, kiek galima sumažinti „Parex banka“ finansavimą, dėmesį sutelktus į pagrindinę veiklą ir apskritai sumažinus banko dydį.
4. SUINTERESUOTŲJŲ ŠALIŲ PASTABOS
(101)
Dėl sprendimo pradėti procedūrą per nustatytą terminą iš suinteresuotųjų šalių pastabų negauta.
5. LATVIJOS PASTABOS
(102)
Atsakydama į sprendimą pradėti procedūrą 2009 m. rugsėjo 4 d. Latvija pateikė patikslintą restruktūrizavimo planą, kuriame atsižvelgė į Komisijos išreikštas abejones, pakeisdama „Parex banka“ restruktūrizavimo strategiją. Plano turinys aptartas 3.2 skyriuje. Tačiau po galutinio sprendimo padalyti „Parex banka“ vietoj šio plano 2010 m. liepos 7 d. pateiktas galutinis restruktūrizavimo planas.
6. KITOS PASTABOS
(103)
Pasibaigus nustatytam terminui Komisija 2010 m. birželio 15 d. ir liepos 13 d. gavo laiškus iš buvusių pagrindinių „Parex banka“ akcininkų. Be to, 2010 m. birželio 22 d. ir liepos 1 d. Komisija gavo Latvijos parlamento narių laiškus. Pagrindinis 2010 m. birželio 15 d. ir liepos 13 d. laiškuose keliamas klausimas susijęs su „gero turto atskyrimo“ ir „blogo turto atskyrimo“ sprendimais pagal banko restruktūrizavimo scenarijus. Birželio 22 d. ir liepos 1 d. laiškuose dėmesys sutelktas į padarinius, kurių pasirinkta „Parex banka“ strategija ir vykdomos teisėkūros iniciatyvos gali turėti Latvijos teisės sistemai.
(104)
Komisija pažymi, kad vertinant galutinį restruktūrizavimo planą atitinkamai atsižvelgta į šiuose laiškuose iškeltus klausimus, tiek, kiek jie buvo aktualūs ir tiek, kiek klausimai priklausė jos kompetencijai.
7. VERTINIMAS
7.1. PAGALBOS BUVIMAS
(105)
Komisija turi įvertinti, ar atitinkamos priemonės yra valstybės pagalba. Sutarties dėl Europos Sąjungos veikimo 107 straipsnio 1 dalyje numatyta, kad valstybės narės arba iš jos valstybinių išteklių bet kokia forma suteikta pagalba, kuri, palaikydama tam tikras įmones, iškraipo konkurenciją arba gali ją iškraipyti, yra nesuderinama su vidaus rinka, kai ji daro įtaką valstybių narių tarpusavio prekybai.
(106)
Komisija pažymi, kad pirmame sanavimo sprendime (27) ji jau nustatė, kad sanavimo priemonės, kurios buvo suteiktos „Parex banka“ kaip garantija, likvidumo parama ir kapitalo restruktūrizavimas ir kurios bus teikiamos po „Parex banka“ padalijimo restruktūrizavimo laikotarpiu, yra valstybės pagalba. Šiuo atžvilgiu Komisija neturi pagrindo keisti ankstesnį vertinimą. Taip pat, kadangi šios priemonės teikia naudos didelei ekonominės veiklos, kurią anksčiau vykdė „Parex banka“, o dabar vykdo „Citadele banka“, daliai, jos taip pat yra valstybės pagalba „Citadele banka“.
(107)
Dėl 63 ir 69 konstatuojamosiose dalyse aptartų pagalbos priemonių - Latvija jas įgyvendina, siekdama restruktūrizuoti „Parex banka“, kuris dalyvavo ir iš dalies toliau dalyvauja tarpvalstybinėje ir tarptautinėje veikloje. „Citadele banka“, kuris perima ekonominę „Parex banka“ veiklą, taip pat veiks tarptautinei konkurencijai atvirose rinkose. Todėl bet koks valstybės ištekliais suteiktas pranašumas paveiks konkurenciją bankų sektoriuje ir darys įtaką Europos Sąjungos vidaus prekybai. Be to, atitinkamos priemonės yra atrankiosios, nes jomis gali pasinaudoti tik „Citadele banka“ ir „Parex banka“, ir yra finansuojamos iš valstybės išteklių. Dabartinėmis finansų krizės sąlygomis ir atsižvelgiant į „Parex banka“ finansinius sunkumus, rinkos investuotojas nebūtų suteikęs tokių priemonių panašiomis sąlygomis.
(108)
Be to, dėl kapitalo restruktūrizavimo priemonių - manoma, kad rinkos ekonomikos investuotojas tikisi gauti grąžą, kuri atitiktų atitinkama investicija prisiimtą riziką. Tai ypač taikytina „Citadele banka“, kuris kol kas neturi reitingo ir yra sukurtas iš sunkumų patiriančio banko šį restruktūrizuojant.
(109)
Manoma, kad turto perdavimas iš „Parex banka“ bankui „Citadele banka“ vykdomas pagal „gero turto atskyrimo“ scenarijų (žr. 69 konstatuojamąją dalį) kaip pagalbos turtui priemonė, nes naujai sukurtas bankas („Citadele banka“) apsaugomas nuo galimų nuostolių, kurių gali būti patirta dėl „Parex banka“ paliekamo nepagrindinio ir neveiksnaus turto. Ši pagalba savo ruožtu leidžia „Citadele banka“ išvengti paskesnio jo kapitalo vertės mažėjimo. Todėl aptariama priemone „Citadele banka“ suteikiamas pranašumas.
(110)
Pagalbos turtui priemonė finansuojama iš valstybės išteklių, nes pagal galutinį restruktūrizavimo planą Latvija iki […] suteiks „Parex banka“ iki 218,7 mln. LVL kapitalo, kuris, kaip ir likę [100-200] mln. LVL indėliai, greičiausiai nebus grąžintas iki numatomo […] laikotarpio pabaigos (žr. 11 lentelę).
(111)
Atsižvelgiant į tai, kas išdėstyta, manoma, kad tolesnis kapitalo restruktūrizavimas, padalijimo metu „Citadele banka“ suteikiant 103 mln. LVL kapitalo injekciją, konvertuojant valstybės indėlius ir palūkanas už šiuos indėlius „Parex banka“ po padalijimo ir vėliau (žr. pirmiau, 63 konstatuojamąją dalį) ir suteikiant pagalbos turtui priemonę (žr. pirmiau, 69 konstatuojamąją dalį), taip pat yra valstybės pagalba pagal Sutarties dėl Europos Sąjungos veikimo 107 straipsnio 1 dalį.
7.2 PAGALBOS SUDERINAMUMAS
7.2.1. TEISINIS SUDERINAMUMO VERTINIMO PAGRINDAS
(112)
Pagal Sutarties dėl Europos Sąjungos veikimo 107 straipsnio 3 dalies b punktą Komisija gali paskelbti, kad valstybės pagalba yra suderinama su vidaus rinka, jeigu yra skirta „kurios nors valstybės narės ekonomikos dideliems sutrikimams atitaisyti“. Kaip pabrėžta sprendime pradėti procedūrą, Komisija mano, kad dėl sisteminės „Parex banka“ svarbos Sutarties dėl Europos Sąjungos veikimo 107 straipsnio 3 dalies b punktas šiuo atveju gali būti taikomas ir kad pagalbos priemonės, apie kurias pranešta, turėtų būti vertinamos remiantis šiuo pagrindu.
(113)
Pagal tris komunikatus (28), kurie priimti dėl dabartinės finansų krizės ir kurie galiojo tuo metu, kai buvo priimamas sprendimas, sprendime pradėti procedūrą šis atvejis buvo vertinamas remiantis Gairėse dėl valstybės pagalbos sunkumus patiriančioms įmonėms sanuoti ir restruktūrizuoti (29) nustatytais principais, kartu atsižvelgiant į krizės finansų rinkose specifiką.
(114)
Nors sprendime pradėti procedūrą remiamasi Gairėmis dėl valstybės pagalbos sunkumus patiriančioms įmonėms sanuoti ir restruktūrizuoti, Komisija Komunikato dėl finansų sektoriaus gyvybingumo atkūrimo ir restruktūrizavimo priemonių vertinimo pagal valstybės pagalbos taisykles dabartinės krizės sąlygomis (toliau - Restruktūrizavimo komunikatas) (30) 49 konstatuojamojoje dalyje paaiškino, kad visa pagalba finansų institucijoms, apie kurią Komisijai pranešta iki 2010 m. gruodžio 31 d., bus vertinama kaip restruktūrizavimo pagalba bankams pagal Restruktūrizavimo komunikatą, o ne Gaires dėl valstybės pagalbos sunkumus patiriančioms įmonėms sanuoti ir restruktūrizuoti.
(115)
Dėl pagalbos turtui priemonės - ji taip pat turėtų būti įvertinta remiantis Komunikatu dėl sumažėjusios vertės turto tvarkymo Bendrijos bankų sektoriuje (31) (toliau - Komunikatas dėl sumažėjusios vertės turto).
(116)
Pirmame sanavimo sprendime (kuris vėliau, be kitų dalykų, buvo patvirtintas sprendime pradėti procedūrą) jau nustatyta, kad „Parex banka“ yra sunkumų patirianti bendrovė, tad reikalingas banko restruktūrizavimas iš esmės.
7.2.2. PRIEMONIŲ SUDERINAMUMAS PAGAL KOMUNIKATĄ DĖL SUMAŽĖJUSIOS VERTĖS TURTO
(117)
Kaip nurodyta 109, 108 ir 111 konstatuojamosiose dalyse, turto perdavimo iš „Parex banka“ bankui „Citadele banka“ sandoris gali būti laikomas pagalbos turtui priemone. Valstybė prisiims didelę nuostolių iš nepagrindinio ir neveiksnaus turto dalį.
(118)
Konkrečios pagalbos turtui taikomos sąlygos yra išdėstytos Komunikate dėl sumažėjusios vertės turto. Pagal to Komunikato 5.2 skirsnį pagalbos turtui priemonė turėtų ex ante užtikrinti skaidrumą ir suteikti galimybę tinkamai pasidalyti išlaidomis, taip pat tinkamai įvertinti turtą ir suteikti tinkamą atlygį valstybei taip, kad pagalbos turtui priemonė užtikrintų akcininkų atsakomybę ir be reikalo neiškraipytų konkurencijos.
(119)
Apskritai, šiuo atveju skirtumai, palyginti su panašiais sandoriais (32), yra teigiami, nes Latvija dengia ne visus sumažėjusios vertės portfelio nuostolius. Nuostolių padengimas užtikrinamas tik iki didžiausios galimos sumos ir tik tiek, kiek to reikia, kad „Parex banka“ atitiktų kapitalo pakankamumo reikalavimus iki […]. Pagal turto padalijimo scenarijus, kai pasirenkamas „gero turto atskyrimo“ metodas, kaip šiuo atveju, nuostolius iš nepagrindinio ir neveiksnaus turto iš dalies padengia buvusieji pagrindiniai akcininkai ir senieji smulkieji akcininkai. Toks metodas valstybės pagalbos požiūriu vertinamas teigiamai, nes jį taikant iš dalies apribojama būtinybė atlikti išsamų vertės sumažėjimo poveikio vertinimą.
(120)
Pagal Komunikatą dėl sumažėjusios vertės turto turėtų būti vertinamas perdavimo kainos ir atlygio tinkamumas. Šiuo atveju yra aišku, kad „Parex banka“ paliekamo turto apskaitinė vertė yra didesnė už rinkos vertę, todėl tai yra valstybės pagalba „Citadele banka“, kaip nurodyta 109-111 konstatuojamosiose dalyse.
(121)
Pagal Komunikato dėl sumažėjusios vertės turto 23 ir 41 konstatuojamąsias dalis perdavimo kaina turto pirkimo priemonėse turėtų būti grindžiama ilgalaike ekonomine verte. Todėl „gero turto atskyrimo“ scenarijaus atveju „geras“ bankas iš esmės turėtų padengti perdavimo vertės ir realios ekonominės vertės skirtumą. Jeigu techninio nemokumo išvengti neįmanoma, šis skirtumas turėtų būti susigrąžintas, pavyzdžiui, nustatant lėšų sugrąžinimo tvarką.
(122)
Šiuo atveju, kaip nurodyta 69 konstatuojamojoje dalyje, laikantis konservatyvaus požiūrio pagal nepalankiausią scenarijų valstybė patirtų [100-400] LVL nuostolių; pagal pagrindinį scenarijų valstybės nuostoliai sudarytų […] mln. LVL. Kadangi dauguma paskolų yra užtikrintos užstatais, šie turto ilgalaikės ekonominės vertės vertinimai finansinėse prognozėse neatrodo pernelyg optimistiniai. Jeigu „Citadele banka“ galėtų visiškai padengti šiuos nuostolius, priemonė prilygtų turto perdavimui realia ekonomine verte.
(123)
Be to, Komisija mano, kad pagal Komunikato dėl sumažėjusios vertės turto 5.2 skyrių „Citadele banka“ turėtų sumokėti atitinkamą atlygį už pagalbą kapitalui, suteiktą sumažėjusios vertės turto priemonėmis.
(124)
Atlygio reikalaujama (įskaitant, jei reikia, lėšų grąžinimą) siekiant dvejopo tikslo: užtikrinti išlaidų pasidalijimą ir vienodas veiklos sąlygas (t. y. kiek galima sumažinti konkurencijos iškraipymą).
(125)
Atsižvelgdama į numatomą pagalbos turtui poveikį ir prognozuojamas grynąsias pajamas (žr. 3 ir 4 lenteles), Komisija laikosi požiūrio, kad „Citadele banka“ negalės sumokėti reikalaujamo atlygio (įskaitant visų lėšų grąžinimą) už pagalbą turtui ir kartu išsaugoti gyvybingumą. Tačiau gavęs prognozuojamas grynąsias pajamas jis turėtų galėti sumokėti bent dalį to atlygio po to, kai jis vėl ims veikti pelningai ir jo kapitalo bazė bus pakankama.
(126)
Todėl Komisija palankiai vertina Latvijos įsipareigojimą, kad „Citadele banka“ turi atlyginti Latvijai už paramą turtui iki numatomos Latvijos nuostolių sumos, kuri nepalankiausio scenarijaus atveju yra lygi Latvijos suteiktų likvidumo priemonių, kurios gali būti prarasto turto realizavimo laikotarpio pabaigoje ([100-200] mln. LVL), ir valstybės kapitalo restruktūrizavimo priemonių ([…] mln. LVL) sumai. Atlygis bus įtrauktas kaip išlaidos į pelno ir nuostolio ataskaitą, t. y. prieš apskaičiuojant metinį grynąjį rezultatą, ir turėtų būti mokamas kasmet tol, kol „Citadele banka“ kapitalo pakankamumo rodiklis yra ne mažesnis už 12 %, iki tokio dydžio, kad atitinkamais metais „Citadele banka“ nepatirtų nuostolio. Šis įsipareigojimas galioja iki „Citadele banka“ pardavimo pabaigos (žr. 81 konstatuojamąją dalį). Apskritai Komisija mano, kad šiuo mechanizmu kiek įmanoma užtikrinamas „Citadele banka“ indėlis padengiant išlaidas dėl […].
(127)
Tačiau, kadangi atlygis ir sugrąžintos lėšos gali nepasiekti Komunikate dėl sumažėjusios vertės turto numatyto lygio, Komunikato dėl sumažėjusios vertės turto 41 punkte reikalaujamas didelio masto restruktūrizavimas. Visų pirma atliekant tokį restruktūrizavimą turi būti labai apribotas sunkumų patiriančio banko dydis, siekiant kompensuoti tai, kad „Citadele banka“ nevisiškai dengia nuostolius ir nemoka viso tinkamo atlygio.
(128)
Norint padaryti išvadą, ar restruktūrizavimas pakankamas, jį reikia vertinti atsižvelgiant į atlyginimo ir lėšų sugrąžinimo tikslus, t. y. išlaidų pasidalijimą ir konkurencijos iškraipymo sumažinimą. Visų pirma reikia patikrinti, ar kitomis priemonėmis buvo pasiektas tinkamas išlaidų pasidalijimas ir ar konkurencijos iškraipymas yra apribotas, įvertinant rinkos padėtį ir „Citadele banka“ dydį. Vertinant reikės atsižvelgti į kitas pagalbos priemones, kuriomis pasinaudojo „Parex banka“ ir „Citadele banka“ ir kurios aptartos šio sprendimo dalyje, kurioje analizuojamas pagalbos priemonių suderinamumas su Restruktūrizavimo komunikatu (žr. 144 ir paskesnes konstatuojamąsias dalis).
(129)
Po padalijimo „Parex banka“ bus atskiras ir organizaciniu požiūriu nepriklausomas nuo „Citadele banka“, kaip reikalaujama pagal Komunikato dėl sumažėjusios vertės turto 5.6 skyrių.
(130)
Komisija daro išvadą, kad šiuo atveju Komunikato dėl sumažėjusios vertės turto nuostatų yra laikomasi.
7.2.3. SUDERINAMUMAS PAGAL RESTRUKTŪRIZAVIMO KOMUNIKATĄ
(131)
Restruktūrizavimo komunikate išdėstytos valstybės pagalbos taisyklės, taikomos finansų įstaigų restruktūrizavimui dabartinės krizės sąlygomis. Kad finansų įstaigos restruktūrizavimas dabartinės finansų krizės sąlygomis atitiktų Sutarties dėl Europos Sąjungos veikimo 107 straipsnio 3 dalies b punktą:
i)
jis turi padėti sugrąžinti ilgalaikį banko gyvybingumą;
ii)
jis turi būti vykdomas naudos gavėjui pakankamai prie jo prisidedant (pasidalijant išlaidas);
iii)
turi būti įgyvendinamos pakankamos priemonės konkurencijos iškraipymui apriboti.
(132)
Restruktūrizavimo komunikato 2 skyriuje nurodyta, kad valstybė narė turėtų pateikti pagrįstą, visapusišką ir išsamų restruktūrizavimo planą. Jame turėtų parodyti, kaip bankas kuo greičiau susigrąžins ilgalaikį gyvybingumą be valstybės pagalbos. Plane taip pat turėtų būti nurodytos banko sunkumų priežastys, paties banko trūkumai ir nurodyta, kaip siūlomomis restruktūrizavimo priemonėmis bus išspręstos banko problemos.
(133)
Laikantis Restruktūrizavimo komunikato 11 punkto reikalavimų Latvijos pateiktas restruktūrizavimo planas yra pagrįstas, visapusiškas ir išsamus. Jame pateikiama išsami informacija apie verslo modelį, pagrindines prielaidas, pateikiamos finansinės prognozės. Laikantis Komunikato 10 punkto plane taip pat nurodytos „Parex banka“ sunkumų priežastys, visų pirma tai, kad vadovybė pasirinkto netinkamą verslo strategiją, priėmė keletą labai rizikingų sprendimų (žr. 2.1 skyrių ir šio sprendimo 38-42 konstatuojamąsias dalis). Galutiniame plane išdėstyta restruktūrizavimo veikla tinkamai šalinami banko trūkumai. Taip galutiniame restruktūrizavimo plane sprendžiami rūpestį keliantys klausimai dėl pradinio restruktūrizavimo plano, kelti sprendime pradėti procedūrą.
(134)
Tiksliau tariant, dėl verslo modelio esmės, vieno iš svarbiausių sprendime pradėti procedūrą keltų rūpestį keliančių klausimų - „Citadele banka“ pagal galutinį restruktūrizavimo planą susitelks į tradicinę bankinę veiklą Baltijos šalyse. Atitinkamai „Citadele banka“ pagrindinį dėmesį skirs pagrindinei veiklai ir atsisakys tų veiklos sričių, kurios padidino jo finansinius sunkumus. Teigiamai vertinama tai, kad visa NVS skolinimo veikla (įskaitant patronuojamąsias bendroves) ir neveiksnios NVS paskolos yra paliekamos „Parex banka“. Nors veiksnios NVS paskolos buvo perduotos „Citadele banka“, Latvija įsipareigojo, kad jos bus parduotos ir bet kokiu atveju naujos paskolos nebebus teikiamos (žr. 72 ir 83 konstatuojamąsias dalis). Be to, turto valdymo veikla bus parduota atskirai nuo „Citadele banka“ iki […] arba kartu su „Citadele banka“, jeigu iki tos dienos bus rastas investuotojas į visą banką (žr. šio sprendimo 73 konstatuojamąją dalį).
(135)
Be to, kaip Komisija nurodė sprendime pradėti procedūrą, naujasis „Citadele banka“ veiks daug mažesniu mastu negu „Parex banka“ iki krizės. Banko dydis sumažės visų pirma dėl padalijimo ir įvykdyto verslo pardavimo. Pradiniame restruktūrizavimo plane numatyta agresyvi plėtra skolinimo ir indėlių rinkose galutiniame restruktūrizavimo plane buvo konservatyviai apribota, bus nustatyta aukščiausia jos riba taip, kaip Latvija įsipareigojo (žr. šio sprendimo 77 ir 78 konstatuojamąsias dalis).
(136)
„Citadele banka“ valdymo stiliaus (pagrindiniai akcininkai ir valdybos nariai jau pakeisti) ir struktūros pokyčiai, sustiprintas banko rizikos valdymas ir kontrolė vertinami palankiai. „Parex banka“ administracines išlaidas jau sumažino 39 % Numatoma, kad dėl filialų tinklo ir personalo išlaidų optimizavimo „Citadele banka“ išlaidų ir pajamų santykis 2014 m. sumažės iki [35-55] %.
(137)
Pagal Restruktūrizavimo komunikato 12-15 punktuose išdėstytus reikalavimus restruktūrizavimo plane turėtų būti nurodyta, kaip bankas kuo greičiau atkurs ilgalaikį gyvybingumą be nuolatinės valstybės pagalbos. Visų pirma bankas turėtų gebėti gauti tinkamą nuosavo kapitalo grąžą, kartu padengti visas savo įprastos veiklos sąnaudas ir laikytis atitinkamų priežiūros teisės aktų reikalavimų.
(138)
Pirma, restruktūrizavimo plane pateikti išsamūs 2006-2015 m. finansiniai duomenys ir prognozės, pateikiama informacija apie banko pajamas, išlaidas, vertės sumažėjimą, pelną ir kapitalo poziciją. Komisija mano, kad pateiktos pagrindinio scenarijaus prognozės yra paremtos pagrįstomis makroekonominėmis prielaidomis (jos yra mažiau optimistinės už 2010 m. Europos ekonomikos pavasario prognozę).
(139)
„Citadele banka“ tikisi 2011 m. vėl veikti pelningai ir nuolat gerinti metų rezultatus visą restruktūrizavimo laikotarpį. Numatoma, kad 2014 m. ROE pasieks [18-28] % lygį, tai, regis, yra tinkamas mažmeninių paslaugų banko atlygis, gaunamas Latvijoje įprastomis rinkos sąlygomis. Šis ROE būtų panašus į ankstesnį ROE, kuris 2006 m. buvo 28 %, o 2007 m. 20 % „Citadele banka“ ir visos grupės kapitalo pakankamumo rodiklis išliks gerokai didesnis už priežiūros teisės aktuose reikalaujamą minimumą. Atsižvelgdama į stabilų banko verslo modelį ir „Parex banka“ ankstesnius pagrindinės veiklos rezultatus, Komisija, remdamasi pateikta informacija, mano, kad pateiktos prognozės yra pagrįstos.
(140)
Antra, atsižvelgdama į Centrinio banko atlikto testavimo nepalankiausiomis sąlygomis rezultatus (žr. 45 konstatuojamąją dalį), Komisija mano, kad „Citadele banka“ galės veikti nepalankiausio scenarijaus sąlygomis be tolesnės valstybės pagalbos. Iš nepalankiausio scenarijaus matyti, kad bankas vykdo priežiūros teisės aktuose nustatytus kapitalo pakankamumo reikalavimus. Be to, iš jautrumo analizės, kuri atliekama vykdant testavimą nepalankiausiomis sąlygomis, matyti, kad smarkiai kintanti ekonominė aplinka neturėtų kelti grėsmės banko gyvybingumui.
(141)
Trečia, indėlių išėmimo apribojimai „Citadele banka“ nebus taikomi ir bus laikomasi visų kitų priežiūros teisės aktuose nustatytų reikalavimų. Dėl indėlių išėmimo apribojimų - didžiausia pagrindinių indėlininkų dalis sutiko laikyti indėlius banke tam tikrą laikotarpį po apribojimų panaikinimo. Šie indėliai veiksmingai perduoti „Citadele banka“ (kaip parodyta 2 lentelėje). Komisija taip pat palankiai vertina mažos rizikos finansavimo modelį, kuriame daugiau remiamasi ilgalaikiu finansavimu ir taip naikinama anksčiau buvusi spraga tarp įsipareigojimų ir turto galiojimo terminų.
(142)
Plane taip pat numatyta, kad „Citadele banka“ sugrąžins valstybės likvidumo priemones iki 2012 m. gruodžio 31 d. net ir nepalankiausio scenarijaus atveju. Numatytu grąžinimu sprendžiami sprendimo pradėti procedūrą 80 konstatuojamojoje dalyje iškelti rūpestį keliantys klausimai, kad bankas ir toliau naudosis valstybės likvidumo priemonėmis ir pasibaigus restruktūrizavimo laikotarpiui. Be to, Komisija pažymi, kad padalijimo dieną „Citadele banka“ suteiktas 103 mln. LVL valstybės kapitalas bus išpirktas pagal Latvijos prisiimtą įsipareigojimą iki 2014 m. gruodžio 31 d. parduoti „Citadele banka“ (žr. 76 konstatuojamąją dalį).
(143)
Atsižvelgdama į tai, kas išdėstyta, Komisija mano, kad naujasis banko verslo modelis yra gyvybingas ir turi ilgalaikių perspektyvų. Todėl restruktūrizuotas bankas galės savarankiškai konkuruoti rinkoje, laikydamasis atitinkamų priežiūros teisės aktų reikalavimų ir jo gyvybingumui nekils grėsmė net ir smarkiai pasikeitus aplinkai. Taigi Komisija mano, kad „Parex banka“ pateiktas restruktūrizavimo planas atitinka Restruktūrizavimo komunikato reikalavimus dėl ilgalaikio gyvybingumo sugrąžinimo.
(144)
Restruktūrizavimo komunikato 3 skyriuje numatyta, kad bankas ir jo akcininkai turi kiek galėdami prisidėti prie restruktūrizavimo, užtikrindami, kad pagalba būtų apribota iki mažiausio būtino dydžio ir būtų sprendžiamas konkurencijos iškraipymo ir moralinės rizikos klausimas. Šis reikalavimas reiškia, kad bankai naudoja savo išteklius restruktūrizavimui finansuoti, pavyzdžiui, parduodami turtą, o akcininkai, jei įmanoma, turėtų padengti banko nuostolius. Pagal Restruktūrizavimo komunikato 23 punktą restruktūrizavimo pagalba teikiama tik toms išlaidoms, kurios yra būtinos gyvybingumui sugrąžinti.
(145)
2009 m. gegužės 11 d. pateiktame galutiniame restruktūrizavimo plane, kitaip negu pradiniame, dėmesys sutelkiamas į konkrečius dalykus, atsisakoma plėtros strategijos, kuri iš pradžių buvo numatyta „Parex banka“. Dėl tokio konkretaus požiūrio sumažėjo reikalinga pagalba. Todėl siūlomas verslo pardavimas, „Citadele banka“ balanso sumažinimas, taip pat „Parex banka“ […] yra vertinami teigiamai. Visų pirma, realizavus turtą bus galima finansuoti dalį restruktūrizavimo išlaidų ir sumažės reikalinga pagalba. Komisija pabrėžia, kad Latvijos valdžios institucijos pateikė išsamų planuojamo verslo pardavimo grafiką ir įsipareigojo paskirti stebėsenos ir verslo pardavimo patikėtinius, kad užtikrintų įsipareigojimų laikymąsi. Be to, dėl indėlio restruktūrizavimo išlaidoms padengti iš banko vidaus išteklių Komisija pažymi, kad bankas vykdo plačias išlaidų mažinimo priemones.
(146)
Manoma, kad priemonėmis, kurias Latvija jau įgyvendino ir įsipareigojo įgyvendinti, užtikrinama, kad būtų naudojami nuosavi ištekliai ir kad privataus „Parex banka“ kapitalo turėtojai tinkamai prisidėtų prie restruktūrizavimo.
(147)
Buvusiųjų pagrindinių akcininkų naštą rodo tai, kad Latvija visas jų „Parex banka“ akcijas perėmė už simbolinę 2 LVL kainą. Jie neteko visos savo dalies, todėl galima tarti, kad jie prisiėmė „Parex banka“ nesėkmės padarinius. Be to, ne tik pašalinti pagrindiniai akcininkai, smulkiųjų akcininkų akcinė nuosavybė taip pat smarkiai sumažėjo valstybei ir ERPB restruktūrizavus banko kapitalą. Jų nuosavybės dalis sumažėjo nuo 15,2 % anksčiau iki 3,7 % dabar, jie liks „Parex banka“ akcininkais po padalijimo ([…]). Šios priemonės yra vertingas ženklas, rodantis, kad moralinės rizikos nėra.
(148)
Be to, subordinuotosios senųjų akcininkų paskolos bus mažesnio prioriteto „Parex banka“ įsipareigojimai. Pagal pagrindinį scenarijų nenumatoma, kad likvidavus „Parex banka“ bus gauta pakankamai lėšų padengti ne vien aukščiausio prioriteto banko įsipareigojimus. Kadangi subordinuotųjų paskolų terminas sukanka 2015-2018 m. ir valstybė rems „Parex banką“ kapitalą tik […], tuo pat metu gaudama tinkamą atlygį už valstybės indėlius, tikėtina, kad subordinuotosios skolos turėtojai patirs investuoto kapitalo nuostolių […].
(149)
Moralinės rizikos klausimas tinkamai sprendžiamas buvusių banko kapitalo turėtojų nuosavu indėliu. Taigi, „Parex banka“ restruktūrizavimo plane numatytas pakankamas išlaidų pasidalijimas ir nuosavas indėlis į restruktūrizavimą. Galutinis restruktūrizavimo planas atitinka Restruktūrizavimo komunikato 3 skyrių.
(150)
Restruktūrizavimo komunikato 4 skyriuje reikalaujama, kad restruktūrizavimo plane būtų pasiūlytos priemonės konkurencijos iškraipymui sumažinti ir užtikrinti konkurenciją bankų sektoriuje. Be to, jomis turėtų būti užtikrinta, kad valstybės pagalba nebūtų panaudota antikonkurencinei elgsenai finansuoti.
(151)
Komisija mano, kad galutiniame restruktūrizavimo plane numatytas priemonių paketas yra daug geresnis, palyginti su pradiniu restruktūrizavimo planu, ir kad juo sprendžiami sprendime pradėti procedūrą iškelti klausimai. Atsižvelgdama į didelės verslo dalies pardavimą, rinkos dalies ribas, taip pat banko dydžio apribojimą (žr. 20 lentelę), Komisija mano, kad planas yra tinkamas priemonių paketas, kuris padės išsaugoti vienodas veiklos sąlygas ir konkurenciją rinkose. Pradinė strategija, kuri buvo pateikta plane, apie kurį pranešta, ir kuri buvo grindžiama verslo plėtra, ir dėl kurios sprendime pradėti procedūrą kelta didelių abejonių, pakeista ir galutinis restruktūrizavimo planas yra grindžiamas banko dydžio - bendro balanso ir rinkos dalies pagrindinėse rinkose - mažinimu.
20 lentelė
„Citadele banka“ dydžio ir dalies pagrindinėse rinkose mažinimas
„Citadele banka“ turtas, palyginti su „Parex banka“ turtu iki krizės
„Citadele banka“
restruktūrizavimo
laikotarpio pabaigoje 2014 m. (įskaitant augimą)
Rinkos dalies sumažėjimas pagrindinėse skolinimo rinkose restruktūrizavimo laikotarpio pabaigoje
(įskaitant augimą)
Indėlių rinkos dalies (pagrindinės ir turto valdymo veiklos) sumažėjimas restruktūrizavimo laikotarpio pabaigoje (įskaitant augimą)
Po padalijimo: 44 %
(bendras turtas sumažėjo 1,9 mlrd. EUR);
jeigu būtų atsižvelgta į NVS paskolų pardavimą (YE […]): [35 - 50] %
(bendras turtas sumažėjo [1,6 - 2,3] mlrd. EUR)
[40 - 55]% (sumažėjo [1,9 - 2,3] mlrd. EUR)
Iki krizės rinkos dalis sudarė 11,7 %, o 2014 m. [ 7]% (aukščiausia riba): rinkos dalis sumažėjo [50 - 60]%
Iki krizės rinkos dalis sudarė 20 % (33) palyginti su [ 13]% (iki 2015 m. sumažės iki [ 10] %): rinkos dalis sumažėjo [55 - 65] %
(152)
Restruktūrizuojant banką numatyta labai apriboti banko veiklą pagrindiniuose rinkos segmentuose. Pirma, įgyvendinęs restruktūrizavimo priemones „Citadele banka“ sumažins savo bendrą turtą apie 60 %, o savo rinkos dalį visose pagrindinėse rinkose daugiau kaip 50 %, palyginti su iki krizės buvusia „Parex banka“ padėtimi. Bankui apribojus savo rinkos dalį ir pardavus verslo dalį, galimybę veikti atitinkamuose segmentuose įgys konkurentai. Antra, kaip minėta 2.5 skyriuje, ne vėliau kaip iki 2014 m. gruodžio 31 d. Latvija arba ne vėliau kaip iki 2015 m. gruodžio 31 d. verslo pardavimo patikėtinis parduos „Citadele banka“, o turto valdymo veikla bus parduoda iki […] (arba kaip „Citadele banka“ dalis, arba atskirai), taip konkurentai, kurie galėjo patirti žalos, įgys galimybę šį verslą įsigyti. Galima tarti, kad pardavimas yra konkurencijos iškraipymo apribojimo priemonė (34).
(153)
Nustatyta, kad priemonės konkurencijos iškraipymui apriboti yra pakankamos taip pat dėl palyginti nedidelio absoliutaus restruktūrizuojamo banko dydžio (apie 2,2 mlrd. EUR). Po restruktūrizavimo išliks tik pagrindinė jo veikla. Pagrindinę veiklą „Citadele banka“ vykdys Latvijoje, kur rinka yra gana koncentruota, joje dominuoja keli užsienio bankai (35). „Citadele banka“ rinkos dalies apribojimas iki [4-7] % paskolų rinkoje ir [7-10] % indėlių rinkoje gali būti laikomas pakankama konkurencijos iškraipymo mažinimo priemone, palyginti su 12 % skolinimo rinkos ir apie 20 % indėlių rinkos dalimis iki krizės.
(154)
Kitose geografinėse rinkose banko užimama dalis yra nedidelė ir bus dar apribota, siekiant užkirsti kelią galimam konkurencijos iškraipymui, kad neviršytų [ 4] % Lietuvos skolinimo ir indėlių rinkos dalies, [ 1,5] % Estijos skolinimo rinkos dalies bei [ 2,5] % Estijos indėlių rinkos dalies ir [ 0.5] % Švedijos ir Vokietijos indėlių rinkų dalies (žr. 77-78 konstatuojamąsias dalis). Pagal šias ribas nedidelis augimas tose rinkose leidžiamas, jei to bankui reikia, kad diversifikuotų savo finansavimo šaltinius. Dabartinėmis makroekonominėmis sąlygomis Latvijoje sunku pritraukti išorės finansavimą. Latvijos gyventojų indėliai sudaro daug mažesnę paskolų portfelio dalį šioje valstybėje narėje. Pagrindiniai banko konkurentai gauna finansavimą iš savo užsienyje įsteigtų patronuojančiųjų bendrovių. Taigi, pripažįstama, kad „Citadele banka“ turi išsaugoti tam tikrą finansavimo bazę užsienyje (po vieną filialą Švedijoje ir Vokietijoje), kad diversifikuotų savo finansavimo bazę. Dėl nedidelės banko užimamos tų rinkų dalies ir būtinybės diversifikuoti finansavimą, kad būtų užtikrintas banko gyvybingumas, Komisija mano, kad suderintos aukščiausios tų rinkų dalių ribos yra pakankamos.
(155)
Komisija taip pat palankiai vertina draudimą valstybės paramą naudoti reklamos tikslais, taip pat užtikrinimą, kad valstybės pagalba nebus naudojama konkurentams perimti. Be to, „Citadele banka“ nedidins savo filialų skaičiaus.
(156)
Po padalijimo „Parex banka“ ir jo patronuojamosios bendrovės bus faktiškai […] visą jo gyvavimo laikotarpį, kuris pagal daromą prielaidą yra aštuoneri metai. Laikoma, kad šis laikotarpis yra tinkamas užbaigti turto sugrąžinimo ir pardavimo procedūras išvengiant pardavimo rinkoje už mažą kainą.
(157)
Nors „Parex banka“ išsaugos savo kaip banko licenciją, nei jam, nei jo patronuojamosioms bendrovėms nebus leidžiama vykdyti jokios naujos veiklos, išskyrus tą, kuri reikalinga perleistam turtui valdyti ir parduoti. Visų pirma, „Parex banka“ nebeteiks naujų paskolų ir nepriims indėlių iš gyventojų (žr. 84 ir 85 konstatuojamąsias dalis). Be to, jis nutrauks išperkamosios nuomos veiklą arba ją parduos iki […].
(158)
Latvija įsipareigojo griežtai apriboti papildomą kapitalą laiko ([…]) ir masto požiūriu (iki 218,7 mln. LVL) (žr. 87 konstatuojamąją dalį).
(159)
Atsižvelgiant į tai, kas išdėstyta, manoma, kad pagalba „Parex banka“ (po padalijimo) yra apribota iki […] mažiausio būtino dydžio, todėl nereikalingo konkurencijos iškraipymo išvengiama.
(160)
Atitinkamai, priemonių mastas ir pobūdis, visų pirma rinkos dalies apribojimas ir sumažinimas, taip pat „Citadele banka“ ir „Parex banka“ pardavimas per pagrįstą laikotarpį, yra pakankami ir tinkami konkurencijos iškraipymui išvengti. Be to, restruktūrizavimo mastas, kartu su „Citadele banka“ pardavimu, bus pakankamas kompensuoti visiems konkurencijos iškraipymams, kuriuos gali sukelti galimai nepakankamas atlygis ir nepakankamas lėšų sugrąžinimas.
(161)
Restruktūrizavimo komunikato 46 skyriuje nustatytas reikalavimas, kad valstybė narė, jei reikia, turi teikti reguliarias ataskaitas, kad būtų galima tikrinti, ar restruktūrizavimo planas tinkamai įgyvendinamas. Atitinkamai Latvijos valdžios institucijos įsipareigojo kas šešis mėnesius nuo šio sprendimo dienos teikti tokias ataskaitas ir apie „Citadele banka“, ir apie „Parex banka“.
(162)
Latvija įsipareigojo paskirti stebėsenos patikėtinį, kuris stebės, kaip laikomasi įsipareigojimų ir teiks ataskaitas Komisijai.
(163)
Komisija daro išvadą, kad šio sprendimo 2 skyriuje aptartas „Parex banka“ restruktūrizavimo planas yra suderinamas su Sutarties dėl Europos Sąjungos veikimo 107 straipsnio 3 dalies b punktu ir gyvybingumo, išlaidų pasidalijimo ir konkurencijos iškraipymo mažinimo priemonių aspektais atitinka Restruktūrizavimo komunikato reikalavimus.
(164)
Latvija išimties tvarka sutiko, kad šis sprendimas būtų priimtas anglų kalba,
PRIĖMĖ ŠĮ SPRENDIMĄ:
1 straipsnis
Atsižvelgiant į restruktūrizavimo planą ir Latvijos Respublikos prisiimtus įsipareigojimus, nustatyta, kad restruktūrizavimo pagalba, kurią Latvija teikia „AS Parex banka“ ir „AS Citadele banka“, yra suderinama su vidaus rinka pagal Sutarties dėl Europos Sąjungos veikimo 107 straipsnio 3 dalies b punktą.
2 straipsnis
Šis sprendimas skirtas Latvijos Respublikai.
Priimta Briuselyje 2010 m. rugsėjo 15 d.

EuroVoc Classification:
Level 1: 100152
100148
100146
100161
Level 2: 100200
100277
100231
100185
Level 3: 539
712
911
1452
All Descriptors: 3069
4814
5541
5706